
Mariniers a caba 
nan entrenamento 
pa Homber Dori 


CU un operacion na Aer- 
opuerto Reina Beatrix, 4 
curista a termina un curso 
masha pisa diadomingo 
anochi, nan a termina nan 
entrenamento pa bira ‘“kik- 
vorsman” cu ta un cuerpo 
special di Cuerpo di Marina 
Hulandes y nan a haci esaki 
cu exito. 



(Nota di Red: Nos tabatin 
un poco dificultad pa haya 
un palabra nan Papiamento 
pa “kikvorsman”, cu na In- 
gles ta Frogman y na Spaño 
Homber Rana. No kier men, 
nos mester traduci na Papia- 
mento como Homber Dori y 
como tal nos a dicidi pa usa 
Homber Dori) 

E mariniernan durante e 
entrenamento aki, a sa di 
specialisa nan mes den ex- 
ploracion y haci nan opera- 
cion den nos awanan, unda 
dificilmente por midi nan 
forza na un manera visible. 
Pa nan por haci nan entrada 
na Cuerpo Special di “Ma- 
ritime Special Operations 
Forces” di Marina Real, e 
cursistan mester a sigi un 
entrenamento di 6 luna. 

E ultimo parti di esaki, a 
tuma lugar na un lugaar den 
Caribe. 

Aki e hombeman aki mester 
a ehecuta diverso Maritime 
Special Operations, manera 
exploracion, ehecuta deten- 
cion, liberacion di rehen- 
nan, etc. 

Den nan encargo pa haci, 
nan a haya sosten di e.o e 
unidad di K-9 di Husticia 
di Aruba y pa personal di 
Aeropuerto Reina Beatrix. 
E esfuerzo y entrenamento 
den awa cayente ta keda re- 
levante y den esaki e Caribe 
Hulandes ta excelente pa 
haci tipo di entrenamento 
pa haya mas homber dori. 
E entrenamento militar den 
Caribe ta garantisa tambe 
un regio hopi sigur. 

Anuncio di partido MAS 
(Movimiento Arubano Soberano) 

Ta pa bay kibrando 
barera, creando futuro 



AYERA merdia den Kowloon 
Restaurant, Holmo Henriquez 
den presencia di su famia, a haci 
formalisacion di su partido Mov- 
imiento Arubano Soberano via 
Electorale Raad den presencia 
di sr. Hubert Maduro. 

Partido Movimiento Arubano 
Soberano a wordo funda por me- 
dio di acto notarial na september 
17, 2015. 

E partido ta un partido registra 
caba na Kamer van Koophandel, 
pero tambe na Electorale Raad 
for di comienso di aña y aña 
pasa respectivamente, segun 
splicacion di Holmo Henriquez, 
dunando di conoce, cu e no ta 
nada nobo. 

Ayera ta solamente e formalidad 
di e registro ta wordo haci publi- 
camente cu presencia di ing. Mr. 
Hubert Maduro di Electorale 
Raad. 

Na momento cu a pidi pa regis- 
tra e partido na Electorale Raad a 
menciona tambe kico e colornan 
di nos partido ta bay ta como su 
branding of marca. 

Esaki no a bay sin consulta cu 
mr. ing. Hubert Maduro mi- 
rando cu UPP tambe tin color 
blauw. 

Dor cu UPP su color blauw ta 
distinguiblemente diferente y 
mucho mas cla, no lo forma 
un problema di bruhamento of 
verwarring, pasobra e color prin- 


cipal di Movimiento Arubano 
Soberano ta un blauw scur y e 
color secundarionan ta cora cu 
blanco. 

E colornan ald t’e colornan di e 
partido su marca of su kenmerk, 
y no necesariamente e color cu lo 
bin rib’e stembiljet, pasobra esey 
lo wordo determina otro aña dor 
di Electorale Raad. 

Holmo Henriquez a sigui splica 
cu ta for di januari caba nan 
tabata profila publicamente cu 
nan colornan tanto riba nos 
Facebook wall di e partido, pero 
tambe nos a print stickers cu 
algun autonan ta coriendo cu 
nan caba. 

Adicionalmente, nan tabatin 
koffie morgen dia 31 di juli, 
2016, na Club Don Bosco na 
Noord unda e color di partido 
a wordo ilustra tambe. E com- 
probante di esey ta riba nos 
ticketnan cu a wordo bende. 
Mas ainda, tin hopi hende a lilce, 
share y comenta riba nos pagina 
of nos logo di cual ta publica- 
mente conoci como nos color of 
kenmerk. 

Tur esaki a pasa prome cu Ot- 
mar Oduber a scoge su color y 
nomber di partido, unda e mes a 
declara na prensa, den su rueda 
di prensa, cu ainda e color y 
nomber di su partido mester di 
wordo determina. 

Dus basa riba merkrecht nos di 


Movimiento Arubano Soberano 
tin e derecho riba e colornan 
blauw scur, cora y blanco como 
nos kenmerk di un partido po- 
litico na Aruba. 

Esald tambe ta ilustra cu Otmar 
Oduber su modus operandus no 
ta diferencia di e partido den Go- 
bierno, paso nan tambe ta trapa 
riba derecho di otro. 

E Gobierno aki no ta diferente 
paso nan ta duna vergunning 
na companianan sin cu pasa e 
proceduranan legal prome. 
Eseynan ta fechorianan cu par- 
tido MAS lo bay pone un final 
na dj’e. 

Pues e Forsa Nobo no ta nada 
nobo di locual ta exisiti den Go- 
bierno y Parlamento caba. Nan 
ta keda cu e mesun mala maña. 
Un tiger no ta perde su strepi- 
nan, segun Holmo Henriquez. 

Pa un partido por demostra cu 
nan lo t’e solucion pa pueblo 
y por cumpli cu e pueblo cu 
promesanan haci na pueblo, e 
partido mester di ta bon plani- 
fica, structura y organisa. 

Nos a tuma nos debido tempo 
pa planifica, structura y organisa 
e partido p’asina nos por garan- 
tisa e pueblo di Aruba cu nos t’e 
alternativa sincero cu e solucion 
berdadero. 

Movimiento Arubano Soberano 
no ta un partido cu a lanta di 
awe pa mayan sin e debido pre- 
paracion. 

MAS no ta manera otro parti- 
donan cu a core lanta den pura 
y ora cu nan a realisa cu nan no 
por forma un lista riba nan mes, 
nan a core join cu otro pa purba 
forma un lista. 

Esey no solamente ta ilustra 
fuertemente e falta di prepara- 
cion debido, pero tambe ta ilus- 
tra un debilidad enorme, unda e 
lidernan por bende nan alma cu 
diablo basta nan yega na poder. 
Anto e interes di pueblo mes ta 
keda un banda un biaha mas e 
ora si nan logra yega na poder. 
Pues e joinmento di e parti- 
donan PDR y POR ta confirma 
nan union di conveniencia y ta 
ilustra tambe e falta di caracter, 
principio y moral di e lidernan di 


e partidonan en cuestion. 

Uno a bay te hasta asina leu di 
elimina su mesun partido p’asina 
forma cu un otro, di kende e mes 
tabata opone den Parlamento. 
Asina tin hende ta bende nan 
alma cu diablo basta nan yega na 
poder. Segun Holmo Henriquez 
su persona no ta drenta politica 
pa haya poder of enrikece su 
mes. 

Politica ta pa sirbi e pueblo y 
no p’e pueblo sirbi e politica, 
manera cu e situacion ta for di 
1986. E no t’asina cu e pueblo 
tin cu depende riba cua Minister 
of politico e conoce pa haya un 
oportunidad pa trabou of cual- 
kier otro proyecto. 

No tin oportunidad igual na e 
pais aki. 

Tur e tipo di politicanan aki a 
contribui na haci nos pueblo 
dependiente di Gobierno cu 
sinta. P’esey nos pueblo mester 
ta consciente cu t’e pueblo tin e 
soberania riba cualkier Gobiemo 
cu sinta. 

Pueblo ta independiente di cual- 
lder Gobierno, pasobra ta pueblo 
tin e poder den su man. Pesey 
nos di partido MAS lo percura 
cu pueblo recupera e poder so- 
berano ald bek den su man. 

E Gobierno ald a percura pa nos 
costo di bida a subi y e calidad 
di bida a baha. Nan no tin e vi- 
sion ni e abilidad pa por fortalece 
nos economia p’asina percura cu 
futuro di nos yiunan ta protehi 
y mas sigur. 

E unico cu e Gobierno aki a logra 
ta pa pone nos pueblo dependi- 
ente di nan p’asina nan por dicta 
riba bo futuro y determina bo 
futuro pabo. 

Awendia e derecho di expresa 
no ta bay sin menasa y intimi- 
dacion. Pues awe nos di partido 
Movimiento Arubano Soberano 
ta bay pone un final na tur e 
fechorianan aki cometi dor di 
tur e partido y e politiconan cu 
a goberna y cu a forma parti di 
Parlamento tambe. 

Partido Movimiento Arubano 
Soberano ta kibra barera y ta 
crea future, Holmo Henriquez 
a finalisa su introduccion. 

OmarTromp di Camara di Comercio: 

Tin retonan nos dilanti 
den economia di Aruba 

Awe diamars tin eleccion pa miembronan den directiva di KvK 



“DESPUES di 5 aña como miembro 
di Hunta Directiva di Camara di Co- 
mercio, mi ta convenci cu ta su ora pa 
enfoca riba e retonan cu comercio di 
Aruba ta y lo enfrenta, na un manera 
constructivo. 

Na final di dia, meta di Camara di 
Comercio ta pa stimula y sostene 
comercio duradero pa alcansa un 
crecemento socio-economico sosteni- 
bel pa nos isla”, asina Omar Tromp, 
candidato awe pa miembro di direc- 
tiva di KVK, a duna di conoce. 

E1 a expone su vision pa loke e ta 
kere ta importante pa nos comercio 
en particular y Aruba en general. 
u Tin 3 punto cu segun mi mester nos 
debido atencion, cu ta “Confiansa 
di Consumidor”, “Caya Grandi y 
becindario” y “MKB”, esta negoshi- 
nan chikito y mediano”. 

Omar Tromp ta Director di Felipe 
Construction, compania cu su difun- 
to tata a funda na aña 1986 pues a 
celebra 30 aña di exito y crecemento, 
cu su maneho general pasando di un 
generacion pa otro. 

For di aña 2004 e compania a bira 
un NV y como tal Omar Tromp a 
cuminsa tum 7 e over di su tata. 

For di aña 2000 el a cuminsa traha 
como fisioterapista y desde 2001 
ta maneha su mesun “praktijk” cu 
hopi exito. 

Na aña 2011 el a drenta directiva di 
Camara di Comercio pa comparti su 
conocemento y exito den negoshi. 
Na aña 2013-2014 a fungi como 
Vice Presidente di Camara di Co- 
mercio y for di 2014-2015 a fungi 
como Presidente di e organisacion 
comercial. 


“Awor, p 7 e directiva di otro aña, mi 
vision ta pa re-enforsa negoshinan 
MKB riba nos isla, siendo e motor 
tras di nos economia. Mas negoshi 
chikito y mediano nos pais tin, mas 
cupo di trabou y mas crecemento 
economico”, asina Omar Tromp a 
enfatisa. 

Segun Banco Central, e confiansa 
di consumidor a baha den di tres 
trimester di aña 2016, te na 96.0. 

E indice ta varia entre 90 y 110. En- 
tre 90 y 100 e indice ta mustra un 
situacion di pesimismo, entre 100 
y 110 e ta mustra un situacion di 
optimismo cerca e consumidor (saca 
for di comunicado di prensa di CBA). 

Aruba ta un pais consumidor, unda 
cu nos hendenan gusta gasta. Si e 
consumidor sinti desconfiansa den 
economia, e ta wanta su cartera 
poco sera. 

Durante 2016 tin algun indicador 
economico cu por splica e deterioro 
di e confiansa di consumidor. 

Aruba no ta scapa di trendnan mun- 
dial, unda cu e patronchi di compra 
ta cambiando pa uno cada bes mas 
uzando “online shopping” y unda cu 
den paisnan grandi e “down towns” 
ta birando bashi pa loke ta comercio. 
Aki na Aruba, Gobierno a dicidi di 
inverti pa embeyece caya grandi, 
porta sin tene cuenta cu trendsnan 
ariba menciona. 

Por haci hopi pa embeyece caya 
grandi, aunke no por interveni den 
loke mercado ta haci. Nos tin un 
economia habri, unda cu negoshinan 
cu no re inventa nan mes lo tin chens 
di stop di existi. Esaki nos por wak 
den caya grandi. 

Den un mercado funcionando efi- 
ciente tin un proceso natural di 
entrada y salida di negoshinan cual 
por wordo spera den caya grandi y 
eventualmente e area lo por stabilisa 
cu negoshinan mas adapta pa loke e 
consumidor di futuro ta exigi. 
Inovacion ta necesario den e aspecto 
aki. 

“Aki na mi opinion, mester crea 


un fluho di hende den caya y un 
opcion lo ta pa laga hende biba den 
caya grandi, riba e pacusnan y den 
becindario, creando fluho di hende 
cu lo atrae comercio, manera cafe’s, 
restaurant, laundry, grocery stores, 
etc. 

Por pensa den studiantenan of young 
professional cu lo kier biba aki, 
contal cu esaki ta sigur y acomoda- 
cionnan di calidad. 

Esaki lo por trece bida bek den caya y 
aki atrobe ta bin dilanti e sentido di 
inseguridad cu pueblo ta sinti anochi 
den caya, cu mester wordo atendi”, 
segun Omar Tromp. 

E definicion di un negoshi chikito, 
segun Union Europeo, ta entre 10 pa 
50 empleado. Un negoshi mediano 
ta te cu 250 empleado. 

Tambe UE ta defini micro negoshi, 
cual ta te cu 10 empleado. Pa Aruba 
esaki por ta poco diferente, aunke 
mundialmente (segun ILO), e tipo 
di negoshi chikito-mediano (MICB) 
ta emplea mas o menos 70% di e 
forsa laboral, cual lo conta pa Aruba 
tambe. Esaki ta refleha e importancia 
di e MKB pa nos economia. 

“E MICB ta encontra, na mi opinion, 
3 punto cu ta stroba su funcion, 
e ultimo esun mas importante, 
“Conocemento (skills) di e doño”, 
“Informacion” y “Capital”. 

Aki ta unda nos mester educa y guia 
e comerciante (nobo) riba con pa 
maneha su negoshi di tal forma cu e 
tin mihor chens di ta exitoso. 
Puntonan manera un bon business 
plan, debido administracion, servi- 
cio, recurso humano (empleado), cu 
t’e gasto mas grandi di un negoshi 
chikito. 

E comerciante mester por dispone 
di informacion externo al caso, up 
to date y transparente di factornan 
macro-economico (Banco Central- 
CBS), di e situacion di mercado y 
e competencia, pa asina e por tuma 
decisionnan corecto. 

Aki e parti di skills ta cay aden. 
Tambe informacion interno ta im- 
portante, esta un administracion “up 
to date” di su negoshi p’e por maneha 
e negoshi debidamente. 

No ta un secreto cu pa un negoshi 
chikito-mediano, sea nobo of exis- 


tente, haya capital (placa) pa start 
of expande, ta un caminda di cruz. Y 
esaki ta e “bottle neck” mas grandi. 
Banconan na Aruba ta gana bon 
placa y ta den un comfort zone, cu ta 
haci nan menos interesa pa fia placa 
pa negoshinan chikito-mediano, 
hasta ora bo tin un bon propiedad 
como garantia. 

Durante hopi aña AIB a duna un 
apoyo na crecemento di negoshinan 
na Aruba pa medio di otorga finan- 
ciamento cu banconan comercial no 
tabata dispuesto pa haci. 

E realidad ta cu ultimo añanan e 
institucion aki su enfoke tabata otro 
caminda y no riba negoshi chikito 
mediano. 

Den e contexto aki por revisa un 
biaha mas con por crea, mescos cu 
tempo a funda AIB den añanan 7 80, 
un entidad nobo cu e unico enfoke 
riba negoshinan chikito y mediano 
pa medio di duna credito y/o otro 
tipo instrumento financiero. 

E lo mester tin su meta bon defini, 
por ehempel no por fia mas cu 
500.000 florin sea na prestamo of 
como equity (shares) den e negoshi, 
como tambe mester mara e capital na 
un follow up y tira un bista con ta 
maneha e negoshi, esta un compro- 
miso mas profundo pa cu e negoshi. 
Otro opcionnan cu ta hopi uza den 
exterior ta “crowd funding”, cua 
na 2015 a logra recauda USD $34 
biyon. 

Esakinan ta plataformanan online, 
den cual un grupo di hende ta pone 
placa hunto pa diferente “start ups”. 
Tambe tin “peer to peer (P2P) lend- 
ing”, den cual un hende of negoshi 
ta fia otro persona of negoshi placa y 
esaki tambe ta un plataforma online. 

Manera mi a ilustra, tin hopi pa haci 
pa mehora nos economia y solamente 
ora gremionan y Gobierno tin e me- 
sun meta, por resolve e retonan nos 
dilanti”, asina Omar Tromp a finalisa 
bisando. 

Awe diamars miembronan di Camara 
di Comercio di e seccion “Groot 
Bedrijf” lo mester vota entre dos 
representante den directiva. 

Ta invita tur esnan cu a haya un car- 
chi di invitacion pa vota, pa eherce 
nan derecho y asina tin un bos den 
directiva di e organisacion comercial 
mas grandi di nos pais. 

SEPPA na STA 

Sindicalismo di awendia ta rekeri 
hopi mas cu e mesun storia!! 


TA facil grita manera 
galiñanan ta lanta tur dia 
ta ‘ldoks’pa lanta e hende 
for di soño, lubidando cu 
pa e ora cu abo lanta, ya 
otro a lanta caba. Mescos 
ta pasa ora cu argumento 
caba, ta para na banda y 
grita!! 

E storia di cu SEPPA 
esaki, SEPPA esaya... 
SEPPA ta cu Gobierno, 
SEPPA ta contra Go- 
bierno, SEPPA ta geel, 
berde, cora, biña, blanco, 

oranje, blauw, etc. ta 

pa tur hende compronde 
cu ta e mesun storia di 
semper!!!. 

Asina SEPPA a cuminsa 
su comentario riba criti- 
canan di STA den nan 
direccion. 

Pues bin cu algo otro, 
paso hasta e storia aki t’e 
disco raya di tur tempo y 
ta causa e mesun hari di 
tur dia. 

Ta tempo si pa bin cu 
cosnan nobo.. .no mesun 
storia di tempo di cauchi 
baulo cu ta keda ‘habri’ 
p’e inteligencia di cada 
ken, aunke nos ta biban- 
do den un era cu cualkier 
‘grito’ pa desordo lastima 
por haya atencion!! 

Ta straño, pero hasta a 
bira normal pa mira con 
e ultimo añanan mester 
usa nomber di SEPPA 


pa haya atencion of pa 
logra haya miembrecia!! 
Hasta eynan ta mustra cu 
argumento a caba. 

SEPPANOTINTEM- 
PO PASTAH 

SEPPA a vocifera e in- 
trankilidad di trahador- 
nan di Serlimar, esalci 
SEPPA lo haci pa traha- 
doman en general mes, na 
tur momento cu mester y 
no tin ningun Papelucho 
ni menos gritonan den 
bashi cu lo para esaki. 
Alfin, papel ta wanta tur 
cos y gritonan den bashi 
ta keda BashiH 

Ora ta papia di “Bende”, 
ta parce algo cu otro 
t’asina custumbra di dje, 
e ta parti di su practican- 
an y pesey mester ripiti’e 
y kere cu tur hende ta 
mesun cos. 

Te p’asina leu papia di 
bende Patrimonio di 
Pueblo. 

Y pa informacion di STA, 
SEPPA no tin ningun 
acuerdo cu Gobierno!!!... 
Ta obligacion di Go- 
bierno como doño di 
Serlimar pa duna e tra- 
hadornan garantia, papia 
cla y bisa kico tin y kico 
no tin!! 

Esey trahadornan a bay 
busca, cu trahadornan no 
a pidi STA bay busca e 


contesta aki ta problema 
di boso. 

SEPPA a bay cu su miem- 
bronan y hasta esnan cu 
no ta miembro na final, 
no ta cuestion di SEPPA 
of abo como otro sindi- 
cato, aki t’e trahadornan, 
nan pan di tur dia ta 


conta!! 

Pa SEPPA e posicion ta 
bon cla!!!.... Ningun in- 
versionista ta hinca placa 
pa un rato so!!! Sino lo 
busca pa saca mas ga- 
nashi, mas liher mihor!! 
SEPPA a saca su posicion 


caba riba esald y a adverti 
Gobierno pa su pasonan. 
Cu SEPPA no a kere e 
storia ta bon cla tambe!! 
SEPPA mes lo bay cumpli 
awor cu e peticion di e 
trahadornan, no duna 
mas atencion, pero ban 
sigi!! 



payroll 


celery 

smart online payroll ** 




Quick and Easy Online payroll software for Aruba, Curaçao, 
Sint Maarten and the BES-islands. 


celerypayroll.com 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.cam Xf www.facebook.com/awemainta 583“1400 á 583-1444 

Ministro encarga cu Salubridad ta anuncia cu entrante 
14 december 2016 durante 14 dia lo tin oportunidad pa 
un y tur tuma conocemento na Departamento pa 
Legislacion y Asunto Huridico, Schotlandstraat 53, di 
un peticion cu a ser haci pa obtene un hotelverqunning 
pa e parcela Washington 61-B. E permiso aki ta 
concerni e.o, benta di bebida sterki por detal y cuminda 
pa wordo consumi den e parcela. Durante dicho periodo 
aki tur hende por expresa por escrito nan obheccion 
contra e permisonan menciona, dirigi na e Ministro 
encarga cu Salubridad, via intermediacion Director di 
Legislacion y Asunto Huridico, Schotlandstraat 53. 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Oragon spechávs 






Samsung note edge 


DEu sport 4,5 
afl. 210.00 


Samsung$3 minl 
afl, 315.00 


AIscl Samsung S5 , s5 mini, Samsung S4, Samsung 4 rnÉni, S3 mini etc,.,. 
Accessodes for all Samsung and Iphone models 

Tbshiba Laptop 15,6" 4Gb 320Gb Harddlsk, Afl, 900,00 
Hp Ink catridges, Universal laptop adapters etc,, 
iTun m gift cards $ 10.00, $ 15.00 and $25.00, 

Googie play cands and Playsiation Network cards. 

Sales, repair and accessories for ail Samsung modeis and other odtulars* 
Unlock, rebad, reset, ppgrade, repJace lcd, keypad, speaker etc. 


OPORTUNIDAD 
PA TRABOU 

Ayudante temporario cu 
experiencia pa 3 pa 4 luna 

• Cuminsa: Fin di Janiuari 2017 

• Diario: Dialuna pa Diabierna 

• Tempo compieto di 7am pa 3pm 

• Abilidad pa hasi trabounan general 
di cas incluyendo cushina, hasi limpi, 
iaba y strika panja 

• Adres: Cumana 

Interesadonan 
por jama: 594-0909 




Presidente di Parlannento, Mervin Wyatt-Ras: 

Ayera dos ley importante 
pa garantisa calidad di nos 
salubr dad a ser trata y aproba 


PRESIDENTE di Parlamento, drs. Mervin Wyatt Ras a trece padilanti cu 
ayera dos ley importante a ser trata y aproba den Parlamento 
Un di nan t’esun pa garantisa cu ora di malesa contagioso por actua na un forma 
structura y segun palabracionnan. 

Dicho ley a keda aproba unanimamente. 

E otro ley ta regarda reglamentacion di landslaboratorium. Esald mester a ser 
formalisa como un proceso cu a cuminsa hopi aña pasa y nunca no a finalisa. 

A yega na regla cu laboratorio di pais Aruba a haya un status autonomo. E1 a 
bira un fundacion cu ta resorta bou di Hospital. 

Den pasado tabatin discusion encuanto eficiencia y maneho di dicho instituto 
y awor lo tin mas control. 

Miembronan di Parlamento a expresa preocupacion p’e trahadornan y a aproba 
un mocion presenta pa fraccion di MEP. 

Wyatt-Ras ta anuncia cu awe lo tin mas reunion entre nan e presupuesto di 
Fondo di Turismo. 

Pa loke t’e presupuesto di e Conseho Consultativo (Raad van Advies) esald a ser 
posponi pa dialuna benidero durante cual lo trata alabez e presupuesto supletorio 
y esun cuenta anual di aña 2015 di pais Aruba. 

E hecho cu a critica cu a pospone tratamento di e presupuesto di Conseho Con- 
sultativo, e Presidente ta haya fuera di lugar. 

Tin mas ley cu sa wordo posponi pa otro dia. Ta bay cu lo trata e ley aki prome 
cu fin di aña. 

Wyatt-Ras ta indica cu di parti di Parlamentarionan mester tin mas respet pa 
ora ta trata leynan di colegionan halto. 

Evelyn Wever-Croes (MEP): 

Aruba merece un Parlamente cu realmente ta funciona 

Mester bin respet bek pa nos institutonan manera Raad van Advies y ARA 


“DIALUNA 12 december 
Parlamento mester a trata e 
presupuesto di Raad van Advies 
pa 2017, pero pa di 4 biaha e 
reunion aki a wordo posponi. 
Lider di MEP, Evelyn Wever- 
Croes a comparti su opinion al 
respecto”, segun Evelyn Wever- 
Croes. 

SITUACION ACTUAL: NO 
TIN RESPET 

“E situacion actual ta mus- 
tra cu Gobierno no ta respeta 
Parlamento y Gobierno no ta 
respeta institutonan halto di 
estado. Dicon mi ta bisa esey 
ta pasobra Gobierno ta manda 
riba Parlamento y e mayoria den 
Parlamento no ta haci nada pa 
frena esaki. 

Reunionnan ta wordo yama 
solamente ora Gobierno pidi. 
Ora oposicion pidi reunion, nan 
no ta wordo yama. Reunionnan 
ta wordo yama apesar cu Go- 
bierno no a duna Parlamento 
documento ni informacion, y 
no cuanto fraccion di MEP den 
oposicion pidi, no ta haya docu- 
mento”, Wever-Croes a splica. 


“Ademas tin e falta di respet 
total pa institutonan halto di 
estado. Algemene Rekenkamer 
no tin suficiente personal pa por 
eherce nan trabou debidamente, 
y Gobierno no ta aproba e solu- 
cionnan presenta. 

Algemene Rekenkamer su con- 
sehonan na Parlamento no ta 
wordo duna respet ni atencion 
dor di e mayoria di AVP den 
Parlamento, cu ta traha bou di 
instruccion di Gobierno. 

Cu Raad van Advies no ta dife- 
rente. E Gobierno di AVP ta 
e Gobierno cu mas a nenga y 
neglisha consehonan di Raad 
van Advies. 

Pa duna un ehempel: 
den 2015 Raad van 
Advies a duna 10 
biaha un conseho 
negativo, den nan 
terminologia, dic- 
tum 4 of dictum 
5. Gobierno no 
a haci caso di 
e consehonan 
negativo aki, 
pero a persisti 


pa pasa e leynan”, Wever-Croes 
a continua bisando. 

“Raad van Advies e. o. a duna 
consehonan negativo pa e pre- 
supuestonan di pais Aruba, y 
e presupuestonan supletorio, 
tambe pa e ley di CAFT, e ley di 
parkeermeter, e ley di all-inclu- 
sive, begrotingnan di DOW pa 
algun aña caba y e ley di cambio 
di color di bandera. 

Tur e leynan aki sr. Mike Eman 
a aproba y a insiti pa pasa, ire- 
specto e consehonan negativo di 
Raad van Advies. 

Y locual ta mas lamentable ta 
cu e mayoria den Parlamento 
no ta permiti Parlamento ehe- 
cuta su trabou manera 
debe ser. E mayo- 
ria di AVP, cu e 
presidente di 
Parlamento 
na cabes, 
ta stroba 
henter e 
P arla- 
mento 
di real- 
mente 




control a Gobierno. 

Parlamento cu mester ta e in- 
stituto cu ta salbaguardia nos 
democracia, ta esun cu ta trapa 
e principionan democratico 
constantemente”, lider di MEP 
a duna di conoce. 

SOLUCION: MESTERBIN 
CU ORDEN Y RESPET 

“Aruba mester di un cambio 
den e sistema actual. Pa nos 
Parlamento por funciona de- 
bidamente, nos mester kibra 
e tradicion actual y cambia e 
leynan existente. Nos pueblo 
ta anhela pa un biento fresco, 
pa un cambio, pa democracia 
wordo realmente sirbi. 

Nos cuidadanonan kier por biba 
trankil sabiendo cu nan repre- 
sentantenan den Parlamento ta 
salbaguardia nan interesnan. 
Cu e representantenan ta sigui 
locual cu pueblo lder, y no locual 
algun Minister dicta. 

Nos cuidadanonan cu trece 
nan preocupacionnan dilanti, 
merece di haya oido pa e preo- 
cupacionnan aki”, Wever-Croes 
a mustra. 

CAMBIA LEY Y KIBRA CU 
TRADICION, TRECE OR- 
DEN Y RESPET BEIC 

“Pa logra esaki nos mester trese 
bek ORDEN y RESPET pa nos 
Parlamento y pa e institutonan 
halto di nos pais. Algemene 
Rekenkamer y Raad van Ad- 
vies, como colegionan halto di 
estado mester wordo trata cu 
respet. Parlamento mester exigi 
e respet ey. 

Pa Parlamento funciona separa 
di gobierno, nos mester trese 
cambio den nos leynan y kibra 
cu e tradicionnan. Ta solamente 
cu e cambionan asina, nos lo 
soluciona e problema. Ami ta cla 
pa e cambio aki”, lider di MEP, 
Evelyn Wever-Croes a 
conclui. 

Rene Herde' (AVP): 

Politica di crea impresion no ta 
wanta den luz di berdad 




dornan di SERLIMAR cu nan ta contra pa 
cera e dump na Prikibos pasobra e traha- 
dornan ta preocupa pa kisas perde trabou. 
Pero MEP NO ta bisa e habitantenan di 
Prikibos, Simon Antonio y Barcadera, con 
ta bay elimina e problemanan cu e dump 
den su forma actual ta causa. 

E realidad ta cu AVP a cuminsa cu bisa 
cu ta bay sera e dump y bin cu un sistema 
moderno y limpi pa deshaci di e sushi. 


Tambe Gobierno di AVP a sigura e tra- 
hadornan di SERLIMAR nan trabou. Ald 
atrobe e impresion cu MEP a purba crea 
serca e trahadornan no ta sincero, pasobra 
MEP no tin idea con pa atende cu e prob- 
lema di sushi y soluciona e problemanan di 
e dump na Prikibos. 

Ta masha cla, e politica di crea impresion 
no ta wanta luz di solucionnan di berdad. 

E politica di crea impresion ta 
un fli bieu cu no ta bula 
mas!”, Rene Herde’ 
a conclui. 


“ORA partidonan y politiconan no tin 
plannan realistico na interes di pueblo, nan 
ta crea e impresion bunita di tin un plan y 
di sa kico mester haci. Ultimamente nos 
ta wak hopi di esey den politica na Aruba. 
Partidonan y politiconan cu no ta analisa 
un topico of studia un materia drechi, pero 
ta bay tras di loke nan ta tende y lesa riba 
Facebook. 

Politiconan cu solamente ta busca un so- 
lucion pa corto plazo ta crea e impresion 
di tin un solucion pa un problema, pero 
nan no ta bisa kico ta e consecuencia di 
nan “solucion” pa nos pais. Politiconan y 
partidonan cu ta core bay para banda di 
un grupo di hende awor pa duna sosten sin 
duna solucion, ta crea e impresion di ta na 
banda di e grupo, pero despues ta bira lomba 
ora otro interesnan surgi. 

Tur e formanan di hiba politica aki ta cay 
bou di e categoria di “POLITICA DICREA 
IMPRESION”. 

Den e lunanan cu ta bin prome cu eleccion 
na september 2017, pueblo lo wak mas di 
e politiconan y partidonan cu ta bay crea 
tur sorto di impresion bunita pa gana voto. 
Tin un forma simpel pa desenmascara e 
politiconan cu ta djies crea impresion sin 
tin solucion real pa niun situacion of niun 
plan pa sigui hiba nos pais dilanti! 

E forma simple aki ta di puntra y sigui 

puntra nan con nan ta pensa di realisa nan 
plannan y kico ta e consecuencia di nan 
“proposicionnan”. E realidad ta cu niun 
politica di crea impresion ta wanta e presion 
di berdad y echonan”, segun Rene Herde. 


EHEMPEL 

“Ata aki algun ehempel di e “politica di crea 
impresion” cu nos a nota ultimo tempo na 
Aruba y con a desenmascara esaki. 

MEP a crea e impresion cu penisonadonan 
tin cu paga pensioen di biehez. Hasta e lider 
di MEP cu ta un experto di belasting ta bisa 
esey. MEP ta crea e impresion robez ald pa 
por priminti cu nan tin un plan pa kita be- 
lasting riba pensioen di biehez. E realidad ta 
cu ya niun hende ta paga belasting riba nan 
pensioen di biehez (aov). Henter e suma di 
AOV ta liber di belasting. 

Ta ora hende haya otro entrada of pensioen 
di otro fondonan rib’e pensioen di biehez, 
ta cuminsa paga belasting riba e suma adi- 
cional. Den e caso aki ya e berdad a kita e 
impresion robez cu MEP kier a crea”, Rene 
Herde’ ta splica. 


“MEP y PDR kier a crea e impresion cu 
ta nan a habri e refineria. Uno dor di 
biaha hopi pa Venezuela y papia cu su 
amigonan y e otro dor di entrega un mo- 
cion. E realidad ta cu ta dor di trabou di 
hopi tempo y cu un grupo di experto Aru- 
biano, a logra haya e compania CITGO pa 
cera un contracto pa habri e refineria bou di 
un concepto nobo. E realidad 
ya a elimina e impresion 
robez aki cu MEP y 
PDR a purba crea. 


MEP pa hopi aña 
a crea e impresion 
cu e ta na fabor di 
trahadornan na 
Aruba, pero ora 
di aproba ley- 
nan laboral 
na fabor di 
trahador- 
nan, MEP a 
vota contra! 

Awor MEP 
ta bisa traha- 

Dangui Oduber (MEP): 


E cantidad di voto 
mester determina 
kende realmente ta 


drenta Parlamento 
di Aruba! 


“E ultimo 3 añanan ald mi a siña hopi di Parlamento di 
Aruba y a nota tambe hopi deficicencia den e manera cu esaki 
ta funciona. 

Loke tambe bo ta nota ta e hecho cu un miembro di 
Parlamento ta un representante di pueblo, pero den 
practica tin miembronan cu apenas ta representa un 
grupo hopi childto den e comunidad aki. 

Mi ta kere cu despues di hopi aña den e mesun 
sistema a yega momento pa nos trece cambio den 
esaki”, segun Dangui Oduber. 



“Di momento cu mi a drenta politica mi semper a 
kere den un democracia caminda e pueblo ta esun 
representa den Parlamento y p’esey mi ta kere tambe 
cu e politiconan cu mas voto ta esnan cu mester rep- 
resenta pueblo den Parlamento. 

Na e momentonan ald ta a base di numeracion riba 
lista, a base di sequencia di number bo ta wordo scogi 
pa drenta Parlamamento di Aruba si e partido saca 
asiento. 

Den practica bo ta nota cu awor aki tin miembronan 
di parlamento cu apenas 47 voto y ta representa 
“pueblo” y vota den nomber di pueblo eyden. 

Mi ta kere cu esaki NO ta e miho manera y tampoco 
ta ehempel di un democracia bibo. Un democracia 
bibo ta caminda esnan cu mas voto ta haya represen- 
tacion den Parlamento di Aruba”, Dangui Oduber a 
splica. 

“Nos pueblo su voz mester wordo representa con- 
forme na deseo y ta pesey cada 4 aña nos bay urna 
electoral pa scoge nos Gobierno y nos Parlamento. 
Mi ta kere mester tin boluntad politico na Aruba pa 
haci e cambionan ald cu den mi opinion ta necesario y 
ta sigur algo ta biba den curason di hopi aki na Aruba. 
Nos mester por cambia e structura ald cu hopi a desea 
di cambia y a yega e momento di berdad pa haci e 
cambionan ald cu ta necesario y ta na beneficio di 
democracia”, Dangui Oduber a duna di conoce. 



Johns 

notary services 


TWEEDE EN LAATSTE OPROEP 


Een ieder die van mening is dat hij recht heeft op het hierna 
omschreven registergoed wordt verzocht contact op te nemen met 
ondergetekende notaris uiterlijk vrijdag 16 december 2016: 

een perceel eigendomsgrond ter grootte van 5.490 m2, gelegen te 
Hooiberg in Aruba, kadastraal bekend als Eerste Sectie R nummer 
1319 , 

ingeschreven in het hypotheekkantoor op naam van de heer Daniel 
Geerman, geboren te Aruba op 26 november 1908 en de heer 
Gregorio Hernandez, verdere gegevens onbekend. 

Uitleg: de erfgenamen van de heer Daniel Geerman verklaren dat het 
bovenomschreven registergoed, voor het geheel, voor meer dan 
twintig (20) jaar, in hun bezit is en doen derhalve een beroep op 

EXTINCTIEVE VERJARING. 

mr. T.R Johnson 
Notaris 

Orange Plaza units 10 & 10-A 
Italiéstraat 50 
Telefoon: 280-9950 

Contactpersoon voor deze zaak is: mr. C.A. Tromp 
e-mail: ctromo(a)iohnsonnotarv.com 

Riba 15 di december 2016 


FUENTE ta un plataforma cu ta duna 
espacio pa comparti informacion over di 
Aruba, pa propone solucion y presenta 
idea nan. E contenido aki riba ta basa riba 
hecho y ta semper constructivo. Fuente no 
ta afilia na ningun partido politico. E focus 
di Fuente ta e bienestar di nos isla. 

Tur hende por contribui. 


Fuente a cuminsa ora nos a bin hunto cu 
un grupo di studiante y young professionals 
Arubiano na Hulanda pa delibera tocante 
kico nos por contribui na Aruba. 

Nos a topa un paar di biaha pa delibera y in- 
tercambia ideanan. Cada un di nos tabatin 
diferente pensamento y diferente motibo 
pa kier a cuminsa cu un plataforma asina. 
Nos tur si tabata di acuerdo cu no tin un 
plataforma asina na Aruba ainda. 

Tambe por a wak riba social me- 
dia cu hopi otro Arubianonan 
tin e mesun preocupacionnan 
cu nos. 


nan tesis. Nan lo por traha un resumen di 
dj’e pa comparti riba Fuente. 

Un otro meta di Fuente ta pa stimula dis- 
cusion y intercambio di opinion a base di 
hechonan. 

Nos lder pa e personanan cu lesa e articu- 
lonan cu ta poni rib’e plataforma ta critico 
y pensa si nan ta di acuerdo of no cu loke 
ta wordo slcibi y tambe dicon. 

Comparti tambe cu e plataforma si bo 
ta pensa bo tin un miho idea of si bo tin 
informacion adicional cu no ta poni den e 
articulo. Tur contribucion constructivo ta 
yuda. 

Manera ta bisa rib’e pagina di Fuente: 
Fuente ta un comunidad y e mester e 
aporte di pueblo di Aruba y tur 


hende cu stima Aruba pa e por funciona. 
Asina ta studiantenan, profesionalnan y 
henter Aruba ban uni pa haci informacion 
mas acesibel pa asina nos tur por yuda hiba 
nos isla pa dilanti. 

Nos kier invita tur hende pa bishita e plata- 
forma Fuente a traves di nosfuente.org cu 
lo wordo lansa riba 15 di december 2016. 

Bo kier mas informacion of kier contribui 
na Fuente? 

Bishita nos: www.nosfuente.org 

Sigui nos riba Facebook: facebook.com/ 

nosfuente 


o 


o 


o 


0 0 


0 


0 








o 


o 


0 


8®m y 0[Kis[p0[?®]@ 


Un di metanan di e plataforma 
Fuente ta pa trece mas transpar- 
encia y tambe motiva e pueblo pa 
pensa hunto y bin cu solucionnan 
y ideanan pa mehora nos isla. 

P. e. studiantenan di ley por 
investiga con e ley di abuso di 
menor na Aruba ta hinca den otro 
y con e por wordo cambia. Esaki 
nan lo por comparti riba Fuente 
den e forma di un articulo. 

Hopi studiante a yega di inves- 
tiga caba diferente topico of 
problemanan na Aruba, p. e. pa 



Bo tambe ta un fotografo di AWEMainta, 
saca foto di cualkier suseso y mande pa 
noticia@awemainta.com 

Diabierna awor na Green Square 

Minister Michelle Hooyboer den pleno 
preparacion pa Feria di Speransa 



“NOS ta cla y preparacionnan ta andando 
pa drecha tentnan, decora e lugar y pa nos 
por yama pueblo bon bini diabierna awor”, 
asina Michelle Hooyboer-Winldaar, Minis- 
ter di Enseñansa y Famia a duna di conoce 
diadomingo atardi na ocasion di e trabounan 
di preparacion andando na Green Square. 
Un rato cu e mandatarionan a presenta, me- 
sora e lugar a yega di siguidor, sostenedor y 
votadornan cu a bin duna un man pa decora, 
pa plak sticker y asina anticipa e evento 
dedica n’e temporada aki di fin di aña. 

Normalmente ta tene un concierto di spe- 
ransa dilanti Cas di Partido, pero e aña 
aki e partido mas grandi y cu mas asiento 
den Parlamento a dicidi di muda pa Green 
Square y a cambia e concepto den un feria. 
“Mi ta invita henter pueblo di Aruba pa 
bishita nos diabierna awor, pa hunto nos 
celebra e dianan ald di union, di paz y di 
speransa”, asina e mandatario a enfatisa. 



E evento ta tuma lugar diabierna awor dia 
16 di december cuminsando for di 7:00pm 
riba Green Square n’e cruzada di Adriaan 
Lacle Boulevard y L.G. Smith Boulevard. 
Entretenimento lo ta den man di Rob- 
ert Maduro y su Alma Folldorico, Janiro 
“Ataniro” Eisden, Modechi y su grupo, 
Melodia y cu presentacion special di e banda 
di momento, “Buleria” cu lo compaña e can- 
tante Izaline Calister. Tur esaki compaña 
pa un cantidad di DJ pa entretene 
henter e anochi. 

Pa di 10 biaha consecutivo ta sostene Cruz Cora Aruba 


FMSA y RDA cu donacion di mas 
cu 143 mil florin na Cruz Cora 

Un di e donacionnan anual di mas grandi na Aruba! 



“MI no conoce ningun otro compania 
local cu ta haci un donacion asina grandi, 
tur aña, pa di 10 biaha consecutivo. Mi 
ta sinti masha orguyoso, den nomber di 
tur empleado di FMSAy RDA, pa entrega 
e donacion grandi aki awe nochi”, asina 
Alvin Koolman, director di Refineria di 
Aruba (RDA) cu na mes momento ta 
doño di Fuels Marketing & Supply Aruba 
(FMSA), a anuncia diahuebs anochi den 
Carnival Village na momento di entrega 
e check simbolico na Cruz Cora Aruba. 

Cumpliendo cu nan responsabilidad como 
un bon ciudadano corporativo, e compa- 
nia estatal nobo Fuels Marketing & Sup- 
ply Aruba (FMSA), a celebra e hecho cu 
gasolin, diesel y jetfuel ta den nos mesun 
man, pero tambe ta duna bek na comuni- 
dad, den forma di un donacion cuantioso 
na un organisacion. 

FMSA ta contento di por sostene Cruz 
Cora Aruba, conoci pa tur nan esfuerso 
pa sirbi nos comunidad, na momento cu 
mas nos mester di nan. E organisacion 
anualmente ta conta cu un donacion 
considerabel cu clientenan ta aporta di 
cada liter di combustibel cu nan yena den 
nan auto. 

Tambe e ta bini como parti di donacion cu 
e compania mes ta haci na e organisacion. 
Cruz Cora Aruba a progresa hopi y awen- 
dia ta un di esunnan miho prepara, tanto 
na boluntarionan, ekiponan y conoce- 
mento, den henter e region aki. 

Fuels Marketing & Supply Aruba desde 1 
di october 2016 ta resorta bou di Refineria 
di Aruba N.V. Nan tin 36 empleado bon 
prepara y capaz pa suministra tur 13 
stacion di combustibel na Aruba y nan 
operacion na Aeropuerto. 

Nan tin 13 truck moviendo riba caretera 
y 8 truck riba rampa na Aeropuerto, unda 
nan ta tank avionnan cu Jetfuel. Anual- 
mente e compania ta entrega mas cu 200 
miyon liter di combustibel na Aruba, den 
un forma sigur y eficiente. 

Riba e fotonan adhunto por aprecia mo- 
mento cu Carlos Mirto Rasmijn, trahando 
na e Airport Operation di FMSA ta en- 
trega e check di Afl. 143.202, = na Michel 
La Haye, director di Cruz Cora Aruba, 
den presencia di Eddy Oduber, Presidente 
di e fundacion, den presencia di demas 
boluntarionan y den presencia di Alvin 
Koolman, director di Refineria di Aruba. 

Luigi Bergen di MEP: 

AVP ta bay aumenta schoolgeld mas ainda! 

MEP ta boga pa enseñansa liber! 


“CU hopi duele na mi curason, mi por 
a scucha cu schoolgeld ta bay aumenta 
atrobe. 

E aumento aki lo ta pa aña escolar 2017- 
2018. 


AVP di 100 florin (!) riba cada yiu di un 
famia. Manera cu esaki no ta suficiente, 
awor Mike y AVP ta bay cobra mas pa bay 
scol”, Bergen a splica. 



Mescos cu na 2015, e anuncio aki no ta 
wordo haci pa Mike y AVP su mes. Lolce si 
Mike y AVP ta haci, ta aumenta schoolgeld, 
den silencio, pa tur scol publico tambe”, 
segun Luigi Bergen di MEP. 


Peso financiero pa 
mayor 

“Awor caba nos 
por constata cu 
hopi mayor no 
por cumpli cu e 
aumento di 75 
florin pa 175 
florin pa aña pa 
mucha. Un au- 
mento di 133% 
riba cada mucha. 

Un medida di 
M i k e y 


Contradiccion y Realidad 

“Den un carta recien dirigi na mayor, un 
cabesante di scol ta indica cu “...SKOA ta 
bisa mi cu no tin placa p’e actividad ...”. 

Den un entrevista directora di SKOA ta 
indica cu "... SKOA tin suficiente fondo 
...”. Aparentemente ldas 1 so por haci 
actividad, pasobra mayor tabata 
obliga pa paga. 

Segun mi tin un contradiccion 
den e declaracionnan aki. 

En todo caso, ta un realidad cu 
hopi mayor tin dificultad pa 
paga 175 florin di schoolgeld. 
Imagina kico ta bay pasa awor 
cu mas medida di Mike y AVP 
na caminda pa aña escolar 2017 
- 2018”, Bergen a continua. 

Refresca Memoria 

E aumento di schoolgeld ta basa riba 
un debe di Mike y AVP na SKOA. 
SKOA kier a hisa e schoolgeld di 
75 pa 250 florin (aumento 
di 233%) pa aña escolar 
2015 - 2016 y laga 
mayor paga e debe 
di AVP. 

Minister a inter- 
media y a acor- 
da un aumento 
di 75 pa 350 


florin (aumento di 367%) parti den dos aña 
escolar, 2015 - 2016 y 2016 - 2017. 

Awor cu e debe supuestamente ta paga pa 
AVP, mayor mester bay paga mas tambe. 

Decision di Hues 

Segun Luigi Bergen, tin un decision di Hues 
ta indica cu, cualkier cambio den e suma 
di schoolgeld, mester bay den consulta cu 
comision di mayor. 

Pues Ministro no por aumenta e schoolgeld 
den forma dictatorial. 

E mesun decision aki ta indica cu pago di 
aircogeld no ta obligatorio. 

Mama Soltera 

E mama soltera, banda tur otro grupo cu 
tambe ta sufri, t’esun cu ta sufri mas dor di 
e medida di Mike y AVP. 

E grupo aki constantemente ta wordo ataca 
y lastima pa AVP. 

E mama soltera ta wordo culpa dor di AVP 
p’e criminalidad cu tin na Aruba. AVP ta 
bisa cu e mama soltera no por cria su yiu. 
Cu e mama soltera no ta siña su yiu manera 
y ta laga su yiu su so, p’e por bay ‘happy 
hour’. E atake di AVP riba mama soltera ta 
fuera di lugar, segun Luigi Bergen. 

Enseñansa Liber 

MEP ta boga pa enseñansa acesibel pa tur 
mucha, irespecto entrada di e mayor di e 
mucha. Elimina schoolgeld y aircogeld ta un 
prome stap, na caminda pa enseñansa liber. 
Esaki sigur lo trece alivio financiero pa 
hopi y sigur e mama soltera, Luigi Bergen 
a conclui. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Nan kier sa su identidad... 

Huslicia Colombiano a confiscá 
curpa di Ronald Walle 


WILLEMSTAD - Ya a 

cumpli 6 siman cu autoridad- 
nan forensico na Colombia no 
kier liberá restonan mortal di 
e yiu’i Corsou Ronald Cedilio 
Walle di 68 aña di edad, kende 
na bida tabata biba na West 
Ronde Klip 141. 

Famianan di e difunto a con- 
firmá esey p’e corant aki. SVB 
a haci e tramitenan necesario 
pa logra liberacion di e restonan 
mortal, pero mientras cu e ta 
cay bou di husticia Colombiano, 
e curpa ta lceda nan responsabi- 
lidad. 

E problema no tin nada di haci 
cu delincuencia sino un simpel 
problema pa establesé iden- 
tidad a para bira un problema 
monumental cu resultado cu 
funcionarionan Colombiano no 
lder liberá e cadaver, mientras 
cu nan no haña prueba di iden- 
tidad di Ronald Walle, kende 
mester a biaha cu un pasaporte 
di emergencia pa Colombia 
bordo di air ambulans. 

Henter e drama a cuminsa ora 
cu principio di luna pasá Walle 
den oranan di madrugá tabata 
cu poco amigo cu tabata hunga 
domino banda di Hófi Agustin 
na Ronde Klip y a dicidi cu e ta 
bay cas riba baiskel. 

Na caminda el a cay den un rooi 
y ta despues di grita basta rato, 
a pasa un mucha homber cu a 
auxilié y a yama Polis. 

Polis a dura un eternidad pa 
yega ne sitio y por lo tanto am- 
bulans tambe a tarda. 

Unabes na Hospital Sint Elisa- 
beth a huzga cu mester mandé 


Colombia mesora y a notificá 
su famianan. 

Como cu Walle no tabatin 
pasaporte, a pidi Gabinete di 
Gobernador pa traha un passe- 
partout cu ta un pasaporte di 
emergencia. 

A transportá e paciente dia- 
domingo y dialuna mainta 
tempran clinica a yama bisa 
un sobrina cu bay cune, cu el 
a muri. 

No parce originalmente cu Wal- 
le tabata di e grave ey, pasobra 
e promé dia den hospital hasta 
el a pidi su sobrina pa trece un 
radio pe scucha noticia. 

Ta despues di autopsia a con- 
statá cu su garganta a kibra ora 
el a cay den rooi. 

Ora e sobrina na Colombia a 
notificá Gerald Walle kende ta 
su tio a pasa pa un mihor bida, 
el a cumpra su pasashi y a bay 
Colombia. 

Aya e ruman muher a contené 
cu nét e dia ey e Ronald tabata 
mustra mas duro, pasobra e ta- 
bata haci señal cu man y boca. 
Pero ya e tabata paralisá caba. 

Manera el a yega Colombia e 
ruman muher a hiba Gerald 
clinica pa informá nan cu el a 
bin remplacé pa su siguiente 
mainta 7’or nan a haña yamada 
den kamber di hotel pa tende cu 
mitar di 6 e tio a fayece. 

For di clinica nan a manda 
taxista bin busca nan y a bay 
clinica caminda e dokter cu 
tabata na warda a splica con 
tur cos a bay. 

E1 a splica nan tambe cu mes- 
ter spera riba Polis pa tuma 


declaracion, pasobra esey ta 
procedura na Colombia. 
Mientrastanto a bira atardi y 
nan kier a bay un instancia pa 
regla transporte di e cadaver. 
Na clinica a bisa cu ningun di 
nan dos no por bay te ora Polis 
no a bin. 

4’Or di atardi Polis a bin y nan 
a duna nan splicacion y despues 
un par di hende forensico a bin 
cu pregunta y el a conta nan 
kico a pasa e tio na Corsou. 
Despues a bolbe bin otro grupo 
di medicina legal y a hinca Ger- 
ald Walle den oficina caminda 
nan a interogé yena un papel A4 
tur dos banda. 

Na mesun tempu casi-casi nan 
a sospechá cu e ta culpabel di 
lesion di su tio, pasobra nan a 
bisé pe papia bérdad, pasobra 
su declaracion ta bay 
pa Fiscalia y aya 
nan ta check si el 
a papia bérdad. 


di Medicina Legal atrobe y di 
eynan funeraria por tuma e 
difunto over pa haci tramite pa 
manda e difunto Corsou. 

Gerald Walle a conta e corant 
aki cu ta masha interogacion ta- 
batin riba loke a pasa, pero cu e 
weso duro tabata identificacion 
di e difunto. 

Nan a interogé riba marca na 
curpa di e difunto y eynan a bin 
constatá cu tanto na man como 
pia e tabatin 6 dede. 

Pero tin algo mas cu nan kier e 
ruman muher bisa nan y a yama 
e clinica caminda e tio tabata y 
a bisé na su pia tambe tabatin 
6 dede. 

Pa colmo nan a caba di haña 
paciénte di Corsou cu tin 6 
dede. En todo caso te awe 
no por resolvé e 
caso di Ronald 
Cedilio Walle. 


Tur 


or- 



anan ey 
e difunto 
ainda ta- 
bata riba 
cama di hospi- 
tal. Despues cu nan 
a lage bay, el a topa su 
ruman pa su siguiente dia 
nan bay medicina legal 
pa reconocé e difunto 
pa despues bay Fisca- 
lia Colombiano pa 
papia cu funcio- 
narionan 

Qredits ta cuminsa otro aña 
na Aruba pa yuda hoben 
entreprenuers cu financ iamento 


Premier Eman "Qredits, un iniciativa di Gobierno y 
sector priva ta bay traha cu banconan local" 



SIMAN pasa, Ministernan Eman y Arenda a fir- 
ma un acuerdo cu institucion Qredits, un fundacion 
non profit cu tin como meta yuda entreprenuers 
y start ups cu kier cuminsa nan propio negoshi. E 
diferencia entre un banco comercial y Qredits ta 
cu contrario na un banco e fundacion no ta exigi 
un garantia y ta coach e entrepreneur nobo riba e 
caminda di exito. 

E financiamento cu Qredits ta ofrece ta te 50 mil 
florin contra un interes di 8,75%. 

Prome Minister Eman a splica cu un di e comen- 
tarionan cu e ta haya hopi ta cu esnan cu kier start 
un negoshi no ta haya financiamento facil cerca un 
banco y esey ta pone cu tin bes nan mester busca 
financiamento na otro instancianan unda e interes 
ta menos faborabel. 

“Nos a tene cuenta cu e critica aki y a bay en busca 
di un solucion. Den nos buskeda nos a yega cerca 
Qredits y na varios momento, manera durante 
Europe Meets Americas nos a sinta hunto pa mira 
kico nos por haci pa soluciona e problema aki.” 
Eman a remarca cu tempo cu e actual Minister 
Arends tabata consehero di Minister di Asuntonan 
Economico y di Minister President el a pusha duro 
pa realisa e proyecto ald. 


Sr. Groenevelt di Qredits ta un otro persona cu 
tambe a pusha duro pa trece Qredits Aruba. 

Minister President Eman: “Reina Maxima ta na 
haltura di e desaroyonan rond di e proyecto aki. 
E ta un persona masha envolvi den asuntonan di 
micro financiamento pa negoshinan chikito. Un 
negoshi ta cuminsa chikito y ta crece bira loke nos 
conoce como negoshinan mediano. 

Qredits tambe a start chikito y awe e ta grandi na 
Hulanda cu un filial na Boneiro tambe. Qredits no 
solamente ta facilita financiamento pa negoshinan 
childto, pero tambe ta bay scolnan secundario pa 
educa e hobennan con inicia un negoshi. Pa esaki 
Qredits a traha un curriculum. Algo cu nos kier bay 
introduci aki na scolnan na Aruba tambe.” 

Eman ta satisfecho cu Qredits ta birando un reali- 
dad na Aruba. Qredits ta bay traha cu banconan 
comercial. E ta bira un sorto di loket cu ta regla 
cu e prome prestamo ta wordo facilita pa start cu 
negoshinan nobo y e acuerdo cera ta wordo concre- 
tisa cu un banco local. “Qredits ta un iniciativa di 
Gobierno di Aruba cu sector priva. Nos ta contento 
cu banconan local tambe ta participa.” 


Servicio pa 
Comunidad 


Al. Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas.584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Eagle N.V. 

Pariba di Brug: 

San Lucas N.V. 


Dokter na Warda 


Pabou di Brug: 

Eluisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 

Diasabra dia 17 di december durante conci 

Tremendo festival di Pasco den 


DIASABRAdia 17 di december proximo 
ta bay tin e concierto cu tur hende tabata 
warda riba dj’e, esta e “Chicas Gaiteras, E 
Re-encuentro Divas in Concert”. 

Chicas Gaiteras ta reuni despues di un 
decada pa ofrece un concierto di kita 
sombre na comunidad di Aruba. E evento 
ta tuma luga den Aruba Entertainment 
Center na Dakota di 8:00pm - 12:00am. 

E concierto aki lo ta un solo show y du- 
rante di esaki lo tin un tremendo Festival 
di Pasco. Esunnan interesa pa tin un tent 
di cuminda, cos dushi, decoracion, regalo 
pa Pasco, etc, por manda un email na 
chicasgaiteras@gmail.com pa haya mas 
informacion. 

Ticketnan ta obtenibel na Citgo Boulevard 
y na Citgo Essoville. Prebenta ta Afl.25.00 
y na porta e dia di e concierto Afl. 35.00, 
mientras cu seccion di VIP ta bay pa Afl. 
50.00. 

No perde e tremendo concierto aki cual lo 
ta un solo presentacion. Lo tin doorprizes, 
bar y cushina di Pasco lo ta bon surti. 

Centro di Bario Noord Eagles Little 
League (11/12) a bautisa su uniform 
nobo patrocina pa Sunset Car Rental N.V. 





DIARANSON atardi na veld 
di Kudawecha, Centro di Bario 
Noord Eagles a bautisa su uni- 
form nobo patrocina pa Sunset 
Car Rental N.V. 




Sr. Rafael Scatliffe, director di 
Sunset Car Rental N.V. tabata 
presente pa e acto di bautismo 
unda hunto cu e hungadornan di 
Centro di Bario Noord Eagles y 
Manager sr. Francis Koclc, Coach 
sr. Anthony Giovani y sr. Randy 
Paskel a haci e parti simbolico na 
momento cu sr. Rafael Scatliffe a 
basha champagne rib’e camiseta 
oficialmente p’asina considera e 
bautismo culmina. 

Rib’e mes un dia Centro di Bario 
Noord Eagles Sunset Car Rental 
a hunga un wega di fogeo contra 
Hammerschark. 

Pabien na Centro di Bario Noord 
Eagles y danki na Sunset Car 
Rental N.V. pa su contribucion 
na baseball di Aruba. 

5 Medaya pa Aruba y various record 
nobo den Hisamento di Peso 

Torneo Internacional 
"Lifting in Parndise" 
Curacao 2016 







WILLEM STAD - Torneo internacional 
“Lifting in Paradise” Curacao 2016 a tuma 
luga 10 di december den sala di Crossfit 

5 Tripple 9 unda paisnan invita Aruba, 
Curacao y Republica Dominicana cu un 
total di mas di 20 atleta a midi forsa riba e 
plataforma. 

Durante e evento aki Aruba ta logra gana 5 
medaya den diferente categoria y tambe den 
seccion di youth, junior y senior. 

Competencia a ranca sali 2’or di atardi cu 
un sala yen di publico cu a bin apoya nan 
talento nan local. Competencia a inicia cu 
e seccion di youth & junior di damas unda 
Aruba su seleccion a destaca en grande y a 
logra trece 3 medaya pa Aruba. 

Seleccion di youth damas a consisti di atle- 
tanan Nicole Dijkhoff y Noelia Orman den 
categoria 63 kg, Nataly Geerman den Junior 
categoria 58 kg. Despues a sigui cu senior 
damas representa pa Jennifer Piter atleta 
elite den 63 kg y pa final pasa pa seccion di 
junior masculino representa pa Joel Kuiperi 
den 105 kg di atleta elite. 

Den categoria 63 kg den youth na prome 
lugar nos tin atleta Nicole Dijldioff cu su 
miho snatch di 44 kg y su miho den Clean 

6 Jerk 56 kg pa un total di 100 kg unda 


Nicole ta logra ldbra 3 record youth nacio- 
nal di Aruba: Den snatch ta kibra record cu 
3kg, clean & jerk cu 3kg y den total cu 6kg. 

Na segundo luga den youth Cat 63 kg nos 
tin atleta Noelia Orman cu su miho snatch 
di 29 kg y su miho den Clean & Jerk 39 kg 
pa un total di 68 kg unda Noelia a kibra 
record personal 9 kg. 

Den categoria 58 kg den Junior na prome 
luga ta pa Nataly Geerman cu su miho 
snatch di 53 kg y su miho den Clean & Jerk 
74 kg pa un total di 127 kg unda Nataly ta 
logra kibra 3 record junior nacional di Aruba: 
De snatch cu lkg, clean & jerk 2kg y den 
total cu 3kg 

Den categoria 63 kg den Senior damas na 
prome luga Jennifer Piter cu su miho snatch 
di 73 kg y su miho den Clean & Jerk 93 kg 
pa un total di 166 kg. 

Den categoria 105 kg den Junior na prome 
luga Joel Kuiperi cu su miho snatch di 140 
kg y su miho den Clean & Jerk 170 kg pa un 
total di 310 kg unda Joel ta kibra 6 record 
National di Aruba cu 13 kg asina establici- 
endo 3 record nacional devision Junior den 
snatch, clean & jerk y total tambe 3 record 
nacional division senior den snatch cu 4kg, 
clean & jerlc cu 9kg y den total cu 13kg. 


Best Lifter den Female Youth ta bay pa Ni- 
cole Dijlchoff cu coefficient 133.72; 

Best Lifter den Female Junior ta bay pa Na- 
taly Geermen cu coefficient 185.00; 

Best Lifter den Female Senior ta bay pa Jen- 
nifer Piter cu coefficient 223.28; 

Best Lifter den Male Junior ta bay pa Joel 
Kuiperi cu coefficient 341.05. 

Aruba Amateur Weightlifting Association 
kier a felicita tur Atleta cu nan tremendo 
prestacion y un palabra di pabien na tur 
esnan cu a kibra record nacional y tambe 
record personal. 

Tur e resultado y desaroyo di e deporte di 
hisamente di peso den tur area sigur no lo 
tabata posibel sin e esfuerso muteo di nos 
partners externo manera Cemedar y Comis- 
ion Tecnico di COA pa tur nan dedicacion y 
esfuerso maximo conhunto cu e federacion 
di AAWA pa brinda e apoyo continuo hunto 
cu e scolnan di hisamento di peso manera 
A297 Crossfit, Muscles ScLungs Crossfit, y 
TNT Gym y tur e boluntarionan di AAWA. 

Pa finalisa nos kier a duna un danki special 
tambe na nos sponsors principal cu ta Lotto 
pa Deporte y Sportsubsidie Commissie cu a 
haci e biahe posibel y e proximo competencia 
lo ta programa dia 25 di januari 2017 pa mas 
informacion aawa@arubaweightlifting.org. 

Delegacion di Gihae Tang Soo Do 
Studio lo biaha pa Puerto Rico unda 
lo atende na campeonato Arubank 
combina cu un campo di entrenamento 



DIANAN 15, 16yl7di december proximo, un delegacion di 
Gihae Tang Soo Do Studio lo biaha pa Puerto Rico unda nan 
lo ta participando na un campeonato yama Arubank. 

Na banda di e campeonato lo organisa algun tayer den forma di 
fogeo/campo di entrenamento pa tur esnan presente. 

Mester bisa cu e campeonato aki lo priminti di bira uno grandi 
mirando cu varios pais den e region 18 di Centro Americano y 
Del Caribe lo asisti na dicho campeonato. 

Ya confirma lo bay tin Puerto Rico, Costa Rica, Panama, Nicara- 
gua y nos propio delegacion di Aruba. Notabel ta cu e atletanan 
Joshua Palomino, Gilbert Geerman y Zdyne Everon di Gihea 
Tang Soo Do Studio participando n’e fogeo y campeonato na 
Puerto Rico t’esnan cu a briya den e campeonato mundial di 
World Tang Soo Do teni den luna di juli ultimo na estado di 
North Carolina. 

Es mas tur tres atleta ta formando parti di e seleccion di Aruba 
Tang Soo Do Federation. 

Hunto cu e atletanan lo biaha BSBN Melissa Noguerra, cu ta 
entrenador di e atletanan. 

Un danki na Lotto, e loteria di Aruba cu pa medio di Comision 
di Subsidio cu a yuda subsidia e delegacion di Gihae Tang Soo 
Do Studio p’e campeonato y campo di entrenamento na Puerto 
Rico. 


Aruba Aloe Balm den temporada di 
Fin di Aña ta convivi dor di comparti 

E compania prestigioso a regala 
productonan di calidad n'esnan 
den necesidad 



ARUBA Aloe Balm a regala Cruz Cora y Women’s Club produc- 
tonan di aloe manera shampo y cremanan di calidad pa na nan 
turno regala nan clientenan cu ta den necesidad di esaki. 

Un gesto bunita cu a wordo hopi aprecia. Esaki a tuma lugar den 
e tienda cu ta situa den centro di ciudad. 

Jessica Posner, Marketing Manager di Aruba Aloe Balm a splica 
con e idea aki a origina. 

“Ora nos tabata pensando kico pa haci p’e dianan di fiesta nos a 
bay bek na su nificacion y e conclusion ta cu e dianan aki ta pa 
comparti cu otro. “ 

Jessica a bisa cu el a drenta den contacto cu Cruz Cora Aruba y 
Women’s Club y ambos a bisa di tin hopi necesidad di productonan 
pa nan por yuda esnan cu tin mester. 

Den caso di Women’s Club e productonan ta pa ‘Hende Muher 
den dificultad’. 

Ora e hendenan muher pa motibo di violencia domestico ta bay 
n’e centro di e fundacion, nan ta haya un pakete cu productonan 
manera shampo y conditioner pa usa unda nan ta. 

Cruz Cora tambe ta bishita hendenan cu ta den necesidad y den 
casonan asina semper un ayudo ta bon bini. 

Jessica Posner: “Nos ta pensa cu ta hopi great y e oportunidad ta 
perfecto pa yuda nan cu esaki.” 

Jessica Posner a bisa cu nan ta kere cu caya grandi ta ofrece hopi 
oportunidad y nan mes ta mira tambe con e ta creciendo tur dia 
mas y mas. 

“Nos kier ta parti di esey tambe”. Posner a remarca cu Aruba Aloe 
Balm tin un tradicion di mas di 125 aña y cu te dia di awe e aloe 
ta wordo corta na man mescos cu tempo a cuminsa hopi mas di 
un siglo pasa. 

“Nos tin 17 tienda ald na Aruba y tambe nos ta ofrece productonan 
riba mercado internacional. Aki den e tienda nos tin nos fluho di 
hende y nos tin e confiansa cu caya grandi ta sigui crece.” 

Kimberley Kuiperi di OBID presente na 
entrega di regalo dor di Aruba Aloe Balm 



BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 12 Dec, 2016 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.33 

1.35 


1.37 

Zwitserse frank 
(per 100) 

CHF 

174.96 

175.68 


176.48 

Pond sterling 

GBP 

2.18 

2.23 


2.29 

Japanse yen 
(per 10.000) 

JPY 

152.43 

153.82 


155.36 

EURO 
(per 100) 

EUR 

187.01 

188.72 


190.62 

Deense kroon 
(per 100) 

DKK 

24.38 

25.10 


25.90 

Noorse kroon 
(per 100) 

NOK 

20.07 

20.79 


21.59 

Zweedse kroon 
(per 100) 

SEK 

18.34 

19.06 


19.86 



“AWE mainta cosnan a bay echt leuk”, Kimberley 
Kuiperi a remarca despues cu e compania Aruba 
Aloe Balm a regala dos fundacion, Cruz Cora y 
Women’s Club of Aruba, productonan pa nan 
por traha pakete p’esnan den necesidad den e 
temporada festivo ald. 

E1 a splica cu un di e prome tiendanan cu nan di 
OBID pa loke t’e evento T’aki Tin a aserca tabata 
Aruba Aloe Balm pa participa. 

“Nos ta hopi contento, pasobra nan tabata on 
board mesora y a bin cu e idea pa haci donacion di 
nan productonan na Womens’Club y Cruz Cora. 
Na nomber di organisacion T’ald Tin cu su even- 
tonan cu ta tuma lugar den caya grandi p’e tem- 
porada aki, mi ta yama danki na Aruba Aloe Balm 
pa su donacion. 

Un gesto bunita den e temporada di Pasco aki.” 

Den e dianan aki T’aki Tin ta sigui cu su even- 
tonan den caya. Eventonan cu ta wordo anuncia 
p’asina e publico grandi por ta presente y haci uzo 
di descuentonan grandi y ofertanan fabuloso. 

NO ta leuk, ora cu hende ta lanta memey di e programa of e 
show, sali y bay. Ora di algo asina, ta lanta keto toch pa no stroba 
e otronan den publico sinta, cu si tin mas pasenshi pa sigui scucha, 
Pero e biaha aki tabata algo cu mi mester a haci, lanta y bay. 

Si mi ta fout, please coregimi, pero Lady Ruth a bay Biblioteca 
Nacional pa a scucha Benjamin Romero y presencia e bautismo y 
of presentacion di su prome buld “E negoshi di koffie na Aruba” 
y no pa a bolbe scucha pa di tantisimo biaha e storianan di Mirto 
ldco el a studia y na unda ela studia. Mirto ta un bon papiado y 
ta fungi como MC pa Biblioteca pa añanan caba y ta haci un bon 
trabao, cu curason, pero e tin cu corda cu hende a bin pa Benjamin 
y no pa Mirto. 

Mi ta bisa esaki cu respet como un critica constructivo pa e cabayero 
Mirto Lacle, pa ora tin anochi di un persona en especial, den e caso 
aki e tabata e anochi di Benjamin Romero. 

Mi mes ta un persona cu ta gusta papia hopi, pero keremi, nos tambe 
a siña nos les caba. Lamentablemente mi no a haya e oportunidad 
tampoco pa a saca potret di bon amigo periodista profesional cu 
curason Benjamin Romero, e anochi ald. 

Ora Benjamin mes a yega, e tabata den un rush pa drenta paden 
cerca su hendenan na mesa cu e no tabatin tempo pa a para pose un 
minuut pa Lady Ruth por a saca potret, pero ta bunita cu tawatatin 
otro fotografonan cu si a saca hopi potret. 

Nos por a tira si un bista riba e buki, pasobra amigo Luciano a 
cumpra un buki y nos por bisa cu e ta di berdad un joya di un buki 
cu varios potret na color tambe di e. o. Nel Harms, kende tambe a 
conoce e negoshi di koffie di cerca tempo di su tempo añanan pasa. 
Contento di a topa cu mas miembro di e famia Harms, e. o. Tia 


Mildred, Marla, Clyde y su sra. Tabatin algun consul nan presente 
y entre e bishitantenan tabatin tambe e sra. esposa vda. di Ernesto 
Rosenstand. 

E luga tabata yen di hende, hende para patras pa motibo cu no 
tabatin mas stoel. 

Contento cu mayoria si a lceda pa ful e programa di e anochi largo 
aki cu asina hopi Papiamento. E dia siguiente Lady Ruth a yama 
Benjamin pa por top’el e na su oficina di Bon Dia pa por saca algun 
potret di su persona y di su bunita buki cu ta uno hopi interesante. 
Mi ta spera di por tende e grupo musical toca un otro biaha. Naaaah, 
ora e anochi ta di un persona special, e persona aki mester ta central. 
Punto. No por tin mil y un topico cu ta desvia di dj’e. Pensamen- 
tonan simpel di Lady Ruth, cu ta sigui desea un y tur hopi alegria 
awe riba un otro bon dia! Y nos tur ta sigui siña algo nobo tur dia. 

Awe, cu un crenchi luz rib’e strea, e escritor periodistico Benjamin 
Romero cu a traha duro, busca informacion y storianan relaciona 
cu e negoshi di koffie na Aruba e temponan aya. Awendia nos ta 
bebe dushi koffie na Coffee House Smit en Dorlas, mmmm! 
Pabien na amigo Benjamin, su sra. esposa y famia! Ki dushi sorpresa 
pa nan a haya bishita di nan yiu homber cu ta studia den exterior, 
como e regalo di mas dushi e anochi bunita aki. 

Y e koffie likeurnan a baha super dushi tambe! Un anochi unico y 
inolvidabel pa Benjamin Romero. Su entrada oficial den skirbimento 
di buki den su estilo periodistico. 

Danki pa rebiba historia un crenchi! Hopi exito cu bo buki y cu 
mas bulci lo sigui! 

Ta un luna festivo hopi druk y no ta tur biaha tin e mesun bari 
grandi di pasenshi! 

Hahahaha. Bo kier parti bo tempo den mas actividad posibel. Pero... 
nos lo sigui haci nos best! 

Evento # Leadership 
& Excellence 1 di 

Minister Paul Croes 
tabata excelente 







FUNDACION Leadership and Excellence a organisa diasa- 
bra ultimo 10 di december un concierto excelente y anochi di 
premiacion sumamente exitoso. 

Publico a disfruta di un anochi caminda nos mihor artistanan 
local y regional a deleita cu presentacionnan fabuloso ademas 
di a presencia con e fundacion ta reconoce nos ciudadanonan 
p’e trabou y ehempel positivo cu nan ta contribui na nos co- 
munidad. 

Esald t’e di 4 aña consecutivo cu e politico y actual Minister 
di Asunto Social, Hubentud y Trabao, drs. Paul Croes ta or- 
ganisa e evento. 

Ballroom di hotel Barcelo (ex Occidental) tabata completa- 
mente yen ya cu e evento ald a ‘sold out’ ya for di algun dia 
anterior. 

Artistanan manera Nicole van Eer, Popcorn Dancers, Mitch 
Almary, Ron Martis hunto cu Kriss Kross, Miguel Genser, 
Rocco Flava, Janiro Eisden cu Zion y un final cu broche di oro 
cu a cuminsa cu dueto entre Izaline Calister, Tony Sherman. 

Tur e artistanan aki a wordo compaña pa un banda magistral 
consistiendo di Jeremy Bonarrida, Ivan Quandus y Johnny 
Scharbaay bou di e direccion di Maarten Buitenweg. 

Banda di e show grandi aki tambe a duna reconocimento na 
personanan cu ta destaca den nos sociedad p’e trabounan co- 
munitario cu nan ta haci. 

Pa 2016 a reconoce Raymond Kamperveen, Chico Harms y 
Janine Rodriguez. 

Minister Paul Croes ta gradici gerencia di Barcelo Aruba, su 
ekipo di trabou y tur cu ta apoya e organisacion Leadership and 
Excellence y ta comparti su deseonan di pas y union pa 2017. 

Despues di a firma acuerdo cu Qredits 

Minisler Richard Arends "Qredits ta un partner asina 
necesar o pa empresanan chikite y mediano di Aruba 7 



DESPUES di e momento special di firma- 
mento di e acuerdo entre Ministernan Eman 
y Arends den nomber di gobierno di Aruba 
y sr. Groenevelt di Qredits, un fundacion 
non profit cu ta facilita micro financiamento 
na entrepreneurs y start ups pa cuminsa 
nan propio negoshi, Minister di Asuntonan 
Economico Arends a hiba palabra. 

E tabata envolvi den realisacion di e proyec- 
to ald desde un di su prome encuentronan cu 
sr. Groenevelt na Den Haag unda bou guia 
di Prome Minister Eman y de Meza a start 
e iniciativa aki cu miras pa reinforsa epilar 
economico nobo. Esaki a bira un mision. 
Cu firmamento di e acuerdo e mision awor 
ta cumpli. 

Minister Arends: “Como Minister di Asun- 
tonan Economico mi ta masha con- 
tento cu nos a firma e acuerdo 
aki. Na 2011 despues di e 
prome rondenan di Dialogo 
Social nos a cera cu e sec- 
tor financiero un MoU den 
cua semehante ideanan pa 
pone capital disponibel 
pa entrepreneurnan di 
negoshinan chikito 
a lceda acorda.” For 
di eynan a start cu 
e mision pa logra 


esaki. 

“E plataformanan cu Aruba tabata forma 
parti di nan manera Europe meets the Amer- 
icas a pone nos den contacto cu Qredits. 
Esaki ta prueba cu ora bo bay en busca cu 
enfoke total riba e instrumentonan pa forti- 
fica nos economia, bo ta logra. Nos tur sa cu 
negoshinan chikito y mediano ta e columna 
vertebral di nos economia.” 

Arends a conta con su antecesornan Min- 
ister Hooyboer-Winldaar hunto cu AIB a 
lanta e programa pa empresanan childto y 
mediano (SME) y Minister de Meza hunto 
cu Departamento di Asuntonan Economico 
a inverti hopi den programanan di Union 
Europeo pa coach y guia empresarionan 
nobo. 

“Departamento di Asuntonan Economico 
tin te hasta un seccion specialmente 
dirigi riba empresarionan chikito, esta 
IDEA”, e titular di Economia a splica. 
Pero e palabra cu semper tabata 
bin dilanti tabata ‘capital’. 


bida of ta muri. Ta p’esey mes cu Qredits 
ta algo asina necesario pa Aruba. E ta ni- 
fica tambe un diversificacion di nos sector 
financiero. 

Algo cu nos ta aplaudi masha tanto mes. 
Aruba tin un sector financiero masha stabil 
y solido. Cu binimento di un partner nobo, 
Qredits, esald ta bira solamente miho. Tanto 
pa e empresario como pa e comunidad en 
general”, Arends a duna di conoce. 

Qredits ta cuminsa otro aña na Aruba. E 
fundacion non profit ta otorga micro fi- 
nanciamento te cu 50 mil florin contra un 
interes di 8,75% y ta coach entrepreneurs 
durante e inicio di nan negoshi pa tur cos 
cana bon. Loke ta diferencia Qredits di e 
demas institucionnan financiero ta cu e in- 
stancia aki no ta pidi colateral pa e fianza. 
Aprobacion di e fianza ta basa primordial- 
mente riba e plan di negoshi cu 
ta wordo presenta, como 
tambe e habitonan y 
motivacion di e 
empresario. 


Cu of sin capital un 
idea fantastico 


hay 


ta 

Accion di colecta pa hende homber no muri jong dor di cancer na prostaat 


Trinta dia di accion pa un bon causa na Colegio Arubano 



UN accion di barba a wordo teni na Colegio Arubano 
dor di conrector sr. Igmar Davelaar, kende durante 
trinta dia a mantene su barba y tene un accion di 
colecta pa recauda fondo pa Stichting Koningin Wil- 
helmina Fonds Aruba. 

E iniciativa di e colecta a bini dor di conrector su- 
plente sr. Erwin Coster y sra. Josefina Schotborg. 
Hunto a logra recauda un suma di Afl. 1028.05 cu 
a wordo entrega den forma di un cheque na e repre- 
sentante di e stichting, esta sra. Lilian Prince. 

Pa algun aña sr. Davelaar ta participa na e evento di 
“Movember” unda cu e hende homber ta laga nan 
barba crece pa mustra nan solidaridad pa cu esnan 
cu ta sufri di cancer na prostaat. E aña aki a tene un 
acion entre e docentenan pa asina recauda fondo pa 
Stichting Koningin Wilhelmina Fonds Aruba. 

Pa pone un fin na e accion, riba plein di scol, e barba 
di sr. Davelaar a wordo feita dor di e alumno Justin 
Abath y a haci entrega di e cheque den nomber di 
Colegio Arubano na dicho stichting. 

Durante di un anochi ameno na Holiday Inn Hotel 


A sigui e Sport Coaches Course 2014-2016, 
Nivel 1.2 y 3 e cursistunon n ricibi nnn 
merecido diplomn/certificndo 



TABATA den luna di september di aña 2014 cu Comite 
Olimpico Arubano su Direccion Desaroyo bou di encargo di 
su Director sr. Robert Falconi hunto cu e Psicologo Deportivo 
di COA, sra. Julisa Jones a inicia cu e curso ald bou di un en- 
tusiasmo grandi di nos entrenadornan deportivo cu a cumpli 
cu e exigencianan necesario pa por a participa n’e curso. 
E curso tabata consisti di 13 materia y un tesis, cual cada un di nan 
a yuda engrandece e conocimento cientifico cu awendia ta wordo 
spera y exigi di un coach. Alrededor di 40 tecnico deportivo den 
17 diferente ramo di deporte na Aruba a yega riba e prome dia di 
e curso aki. Na final 31 entrenador deportivo a logra finalisa esald 
cu exito cual ta representa 15 diferente ramo di deporte. 

Di e grupo ald, 18 entrenador a ricibinan diploma y 13 a ricibi 
nan certificado di participacion. 

E diploma ald ta uno hopi valioso pa nos tecniconan deportivo 
y ta wordo considera como e Sport Coach Diploma di nivel mas 
halto aki na Aruba. 

Orguyosamente nos por menciona cu e curso aki a wordo 
diseña y confecciona pa nos propio docentenan local man- 
teniendo e standardnan internacional y ta carga e seyo di 
Comite Olimpico Arubano y tambe di Olympic Solidarity. 

Comite Olimpico Arubano por medio di su Direccion Desa- 
royo su mision ta pa sigui engrandece e conocimento di nos 
tecniconan deportivo dor di ofrece e.o. cursonan di nivel mas 
halto y mas profundo cu e unico meta pa nos tecniconan 
deportivo sigui eleva e nivel di nos deporte aki na Aruba. 
Esnan cu a gradua y ricibi nan diploma tabata Lloyd Wever, Pat- 
rick Vrolijk, Kenneth Vrolijk, Thielman Roxine, Stella Rodriguez 
Maduro, Irald Phelipa, Richard Luydens, Gisela Losada, Franldin 
Leslie, Tyrine de Kort, Reynaldo Johnson, Luis FIunt(miho grad- 
uado), Moriama Gomes, Fransisco Goedgedrag, Marco Dupersoy, 
David Dubero, Augustine Dorothal y Alexander Biesum. 

Esnan cu a ricibi nan certificado di participacion tabata Maruska 
Croes, Javier Erasmus, Jurrien Erasmus, Eduardo Macias, Erik 
Rendondo, Elmerlindo Robles, Teo Rodriguez, Ronald Serrant, 
Rudolf Wester, Jorge Yarzagaray. 

Tambe nos a haya dos cursita cu a sigui cierto modulo y cu 
exito, esakinan tabata Frederick Krozendijk y Bruce Harms. 
Un pabien na tur cursista cu e participa n’e Sport Coaches Course 
2014-2016, Nivel 1. 2y 3. 


Reconstruccion di salanan di deporte 
pa Scholengemeenschap Bonaire 



KRALENDIJIC - Diabiérné ultimo, na momento cu a benta 
e murayanan di vestuario abou, a cuminsá cu reconstruccion di 
e salanan di deporte di Scholengemeenschap Bonaire na Caya 
Frater Odulfinus. 

Dor di e mal condicion di e salanan di deporte un reconstruccion 
tabata necesario. 

E dos salanan lo pasa dor di un proceso di demolicion completo 
y lo traha un compleho completamente nobo. 

E vestuario tambe lo keda completamente renobá. Den e sala 
nobonan lo tin un sistema di ventilacion natural. 

Esaki nificá cu no ta bay tin airco den e compleho, pero e ta 
diseñá na un manera cu e biento mes por ventilá e cayente. Pa 
un acustica mihor a usa materialnan cu ta absorbé zonido den 
e salanan. 

Segun expectativa lo entregá e salanan di deporte medio novém- 
ber 2017. E skol mes lo haci e renobacion di e área di deporte 
parti pafó. 

Otro plannan di proyectonan di alohamento pa SGB ta pa ex- 
pandé Liseo Boneriano na Caya Amsterdam ya asina MAVO, 
FIAVO y VWO por alohá ald. 

Tambe renobacion/construccion nobo di alohamento pa VMBO, 
MBO y -SLP na Caya Frater Odulfinus. 

E proyectonan ariba mencioná pa SGB ta parti di e plan di alo- 
hamento pa Bonaire cu ta keda financiá dor di Entidad Publico 
y tambe Ministerio di Enseñansa, Culturay Ciencia (OCW). 
Na nómber di Entidad Publico y OCW, Rijksvastgoedbedrijf ta 
coordiná e ehecucion di e diferente proyectonan aki cu ta forma 
parti di e plan. 

Proyectonan di “onderwijshuisvesting” cu a lceda realisá na Bo- 
naire ta renobacion di skol San Bernardo na 2014, e construccion 
nobo di slcol Strea Briante (ántes Watapana) y e construccion 
nobo pa Skol Amplio Papa Cornes. 

Pa reconstrui e salanan di deporte di SGB ta traha hunto cu un 
compania di construccion Bonned Haafkes VOF y e diseño ta di 
Streefkerk Architects & Consultants den colaboracion cu DMV 
Architecten. 

Den 3 aña a aumenta nan ayudo di 100 pa 250 mucha 


Helping Hands Foundation y Otis Aruba a formalisa nan partnership 


Pa sigui yuda muchanan di menos recurso den nos comunidad 



DURANTE un ceremonia chikito teni na e oficina principal di 
OTIS Carel Elevators Aruba NV, Helping Hand Foundation y OTIS 
a formalisa nan relacion cu a cuminsa for di aña 2013. 

Ta bon pa splica cu a funda Helping Hands Foundation na 2013 
door di tres amigo cu a sinti cu mester haci mas pa nos muchanan 
di menos recurso. E fundacion ta yuda e muchanan aki dor di 
brinda nan oportunidadnan igual. 

“Teniendo esaki na cuenta Helping Hands ta organisa diferente 
actividad pa nan den temporada di vakantie. Fuera di esey ta 
yuda esunnan cu tin chens di perde nan educacion cubriendo nan 
gastonan pa asina nan por logra haya nan diploma”, asina un di e 
fundadonan, Rocco Tjon a bisa. 

Andy Thijsen di OTIS, aportador y boluntario activo di Helping 
Hand tambe a splica cu e compania specialisa den lift a duna su 
aporte na tur actividad cu nan tin. 

“Tur actividad organisa pa e fundacion ta free of charge pa e par- 
ticipantenan, o sea, nan ta bay vakantiekamp gratis, actividadnan 
di Pasco Grandi y Pasco di nacemento sin cu mester paga pa nada”, 
asina el a splica. 

Mirando e pasion y amor cu e tres amigonan ald tin pa yuda nos 



muchanan di menos recurso a conduci na oficialisa e partnership 
entre OTIS y Helping Hands pa e fundacion por sigui crece den 
aña 2017. 

E fundacion a cuminsa yudando mas o menos 100 mucha y durante 
e añanan cu a transcuri a crece y awendia ta yudando 250 mucha. 

Pa finalisa Tjon ta duna danki grandi na tur miembo boluntario 
cu ta yuda di curason y na companianan pa donacion valioso di 
semper cu ta haci tur e gestonan aki posibel y special. 

Na Paradera 

Prome Minister Mike Emcm a inaugura 
Caya Juancito Marciano # Chay # Lacle 



FIN di siman a clausura cu hopi alegria den curason di 
Paradera na momento cu a devela e borchi cu ta dedica 
caya na sr. Juancito Marciano ‘Chay’ Lacle (dfm). 

Un grupo grandi di famia Lacle, bisiña y amigonan a com- 
paña durante e ceremonia den cual Minister President 
Mike Eman a realisa e develo hunto cu sr. Chay su nieto. 

Pa famia y amigonan sigur un momento hopi special y 
emotivo caminda a recorda nan ser stima, pero tambe 
di hopi orguyo y satisfaccion pa mira con Gobierno di 
Aruba ta dun’e su debido reconocemento. 

Pa Premier Eman esald tambe tabata un momento masha 
special den cual personalmente tambe por a recorda y 
rindi reconocemento na un bisiña di dje mes pa hopi aña. 

“Ningun duda cu Chay tabata un amigo y pueblo di 
Aruba ta reconoce loke Chay Lacle ta nifica pa nos pais,” 
asina e mandatario a expresa. 

Caya Juancito Marciano ‘Chay’ Lacle ta nomber di e caya 
cu ta conecta e caminda principal di Paradera na altura 
di Pacifico Restaurant y cu ta bay Noord den direccion 
di Jaburibari. 

E ceremonia tabata presencia tambe pa Minister Paul 
Croes y Parlamentarionan Norman Roos, Rene Herde y 
Clarisca Velasquez. 

Prome Minister a gradici e cooperacion di sr. Renny 
Lacle den e esfuerzonan pa cu nombramento di e caya, 
Departamento di Obranan Publico y tur esnan presente. 

Famia Olimpico a bin hunto y recorda e mihor Ciclo 
Olimpico for di Comite Olimpico Arubano su existencia 




“SIN duda esaki tabata e mihor Ciclo Olimpico for di COA su ex- 
istencia”. Esaki tabata palabranan di Secretaria General di Comite 
Olimpico Arubano, sra. Nicole Hoevertsz diadomingo merdia du- 
rante di un ambiente familiar y festivo, unda miembronan di e famia 
Olimpico a clausura e aña deportivo 2016 cu un dushi brunch na 
La Vista di Aruba Marriot Hotel & Stellaris Casino. 

E directiva hunto cu su staff di empleadonan como tambe e colab- 
oradornan, ta bin hunto p’asina reviva e momentonan bunita di e 
aña deportivo 2016, un aña super exitoso cu a culmina cu e partici- 
pacion di 7 atleta clasifica den e Weganan Olimpico di Rio 2016. 

Como organizacion COA a logra profesionalisa su mes consider- 
ablemente y asina ta logra duna mas apoyo n’e mundo di deporte 
Arubano. 

Despues di e Congreso algun siman atras hunto cu e federacionnan 
deportivo y otro stakeholdersnan, e retonan di 2017 pa COA lo ta 
uno grandi, unda lo mester traha mas duro ainda pa supera e bon 
aña 2016, pero hunto lo traha duro pa logra tur meta poni den 2017. 

Comite Olimlico Arubano kier a gradici tur cu di un of otro manera 
a traha duro p’e exitoso aña 2016. 

Na final tur miembro a haya un osbsekio chikito como muestra di 
aprecio mientras Julaika Erasmus Vrolijk a haya un regalo pa su 10 
añanan den servicio di COA. 

N’e federacionnan miembro, e boluntarionan, atletanan, entrena- 
dornan, staff tecnico, personal, integrantenan di e comisionnan, 
medionan di prensay en particular e prensa deportivo, miembronan 
di directiva, staff, personal, colaboradornan y cada un di esnan cu 
ta forma parti di e Famia Olimpico Arubano, e mihor deseonan p’e 
dianan di Pasco y un bon cambio di aña. 

Caribbean Palm Village Resort a 
haci un donacion util na Cruz Cora 




|H[ j 




NET prome cu e temporada di fiesta, Caribbean Palm Village Resort 
a drenta su espacio di warda articulo di tela y a scoge tur articulo 
poco uza pa haci un donacion na Cruz Cora. 

E boluntarionan di Cruz Cora a pasa busca e gran cantidad di ldechi, 
serbete, cusinchi di colchon, serbete di man y deken, y lo ta partiendo 
e articulonan riba e isla entre victimanan di e inundacionnan cu a 
tuma lugar den fin di siman recientemente, ora Aruba a ricibi mas 
di 70mm di awa, cual ta dobel e cantidad di awa cu e isla a ricibi 
durante e bishita breve di Horcan Matthew. 

E yobida pisa, y consecuentemente e inundacionnan, a sorprende 
hopi di nos habitantenan, y como un resultado di esaki, mas di 50 
cas a keda completamente inunda, cu hopi mas sufriendo di daño, 
cu auto bou di awa y propiedad perdi. 

Cruz Cora a compila un lista di esnan cu a sufri daño di awa y lo 
trece e articulonan pa nan cas. 

Gerente General Astrid Muller, den presencia di su coleganan 
ehecutivo Gina Tondu y Cristina Galindo tabata presente ora ora e 
donacion fresco laba a wordo entrega. 

Caribbean Palm Village Resort obviamente ta disfruta di un con- 
ciencia social activo. 

Na cuminsamento di november, e resort a haci un donacion na Famia 
Kelly durante un evento di recauda fondo na Centro di Bario, Noord. 

Famia Kelly a sufri di hopi daño di awa durante Horcan Matthew, 
y a wordo yuda generosamente pa un esfuerso cooperativo di henter 
nan bario, cu radio emisora 96.5FM, cual a organisa e esfuerso di 
donacion. 

Aki por mira e boluntarionan di Cruz Cora, na Caribbean Palm 
Village Resort! 

Gradicimento / Invitashon 

Famia Maduro-Willems kier a gradici tur esnan cu 
di un of otro manera a demostra nan sosten 
durante di entiero di nos difunto stima 


Robert Antoni Maduro 

(Robby) 

Alavez nos kier a invita pa 3 Santo Sacrificio di Misa 
cu lo tuma lugar na Misa Pro Cathedral na Playa 
diaranzon 14 december 2016, diahuebs 15 
december 2016 pa 7'or di anochi y diabierna 16 
december 2016 prome dia di misa di aurora pa 5 
or di mainta. 


"Bou di alanan di Dios mi ta sigur" 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 

Cu profundo tristeza nos ta anuncia fayecimento di: 



Ceferino Lorenzo Maduro 

Mihorconoci como"Renny" 
^28-09-1967 - tl 0-12-2016 


"Señor ta mi wardador, mi'n tin falta di nada 
Den cunucu di yerba berde e ta ponemi sosega, 
E ta hibami na awa trankil, 

Pa mi bolbe haña forsa". 

Salmo: 23 

Cu honda pena, pero conforme cu boluntad di 
Dios nos 

ta anuncia fayecimento di 


Willefrido Jacobo Kelly 

Mihor conoci como"Willy" 

*13-12-1941 - tl 1 -12-2016 




Boso presencia lo ta altamente aprecia. 


Acto di entiero lo wordo anuncia despues. 


Acto di entiero lo wordo anuncia despues 



Kia Rio ta 
dal den 
baranca y 
bolter 


DIADOMINGO den oranan di 
marduga, un yamada a drenta pa un 
accidente cu a sosode na altura di 
Koeriboeri, caminda un vehiculo a 
bolter. 

Polis a presenta n’e sitio y constata cu 
un Kia Rio A-4545 cu dos ocupante 
a dal den un baranca cant’i caminda 
y bolter. 

E chauffeur masculino tabata bou 
influencia di alcohol, pa cual el a 
keda deteni. No tabatin herido, pero 
si basta daño material. 

v&n 


Vmtre peacefully 
now sleeping 
In :i worlJ of purcst lighu 
Where m gds sing 
their sweet retrain 
And wherc cver> f thing 
* shines hrighi. 


Beside the tr;mquil waters 
L' You walk alting each dáy, 
Wherc the blussoms 

ir 

arc st> beaurilul 
VCith thc coltiurs rhcy dispkiy. 

Yt>u"re so vcr> p dearly thmight of 
And every precious memory, 
Has left a luvcly rainbow 
That will \a& t etemally. 



“Man proposes, and God disposes” 

With profoundest regret Lodge King Solomon #160 
Announces the passing away 
Of our Honorary Member 

Edgar EmestodeLanncy 

The funeral services will be held on 
Wednesday December 14th, 2016, 

At the Aurora Funeral Home, Cumana #76. 

The body of our beloved brother Edgar 
Will be laid out from 2:00 - 4.00 p.m. 

The Masonic funeral ceremony will be at the 
Aurora Funeral Home, after which the cremation will 

take 

place in the presence of close family. 

We kindly invite all Brethren of the Lodges 
Hiram, E1 Sol Naciente, The Middle Chamber and 
King Solomon 
to attend the funeral. 

May the Lord comfort and give strength to 
the bereaved family and relatives. 

May the Lord grant him eternal peace. 

Dama herida den accidente 
na altura di Kooyman 

DIADOMINGO anochi, un yamada a drenta pa un ac- 
cidente cu a sosode na altura di Kooyman na Dakota. 

Polis a presenta n’e sitio y constata cu e chauffeur di un 
Mercedes Benz a dal fuertemente den un buraco riba ca- 
minda. E impacto a ocasiona cu e “airbag” a bula y dal un 
pasahero femenino. 

Ambulance a presenta pa atende cu e dama herida. 




Salmo 62:1 

Serca Dios so mi alma ta na pas, ta di dj'E mi 
salbacion ta bini. 

Cu inmenso tristeza pero conforme cu boluntad di 
Dios, nos ta partcipa fayecimento di: 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Augusto Serapio Gomes 

14-11-1941 _ 10-12-2016 



Na nomber di su esposa : Lucia Gomes-Kelly 

Su juinan: 

Oslin y Carolina Gomes y jui 
Eddy y Zuleika Gomesyjuinan 
Mayra Gomes y Radjen Samoedhj y jui 
Sulayka Gomes y Ramon Webster y juinan 
Su nietanan : KaTsha, Zaheidy, AnaTs, 

Kiandra y Ariana 
Su nieto: L'Shaun 

Su rumannan: 

Rigoberto Gomes y Sisi Paskel y famia 

Juan y Marianita Gomes- Koolman y famia 

Ida y Adriaan Maduro-Gomes y famia 

Mena y Thomas Werleman-Gomes y famia 

Agapito Gomes y famia 

Theo Gomes y famia 

Francisco & Ingracia Gomes y famia 

Lourdes Gomes 

Deta Gomes 


Swa y cuñanan, tanta y omonan, sobrino y 
sobrinanan, primo y primanan, comer y comper- 
nan, ihanan, bisiñanan, conocirnan, amistadnan, 
su compañeronan , dokternan y verpleegkundigen 
di Dialyse Afdeling Imsan y demas famianan : 
Gomes, Kelly, Croes, Maduro, Werleman, Marin, 
Wernet, Boekhoudt, Semeco-Gomez, Geerman, 
Koolman, Webster, Samoedhj, Makintosh y Paskel. 
Nos ta invita pa acto di entiero cual lo tuma lugar 
diaranson 14 di December 2016 pa 4'or di atardi na 
Misa Inmaculata Concepcion, pa despues sali pa 
Santana Catolico Sta. Maria na Sta. Cruz. For di 2'or 
di merdia e restonan mortal di nos difunto stima lo 
ta reposa den misa. 

Adres pa condolencia ta Aurora Funeral Flome na 
Cumana 76 diamars 13 di December 2016 for di 
7'or te cu 9'or di anochi. 


Problema entre 
yiu y tata ta caba 
na hincamento 

DIADOMINGO den oranan di anochi, un problema entre un yiu 
y su tata a escala te na hincamento den un cas dilanti La Salle College. 

Polis a presenta n’e sitio y topa cu e yiu, kende a conta cu el a bay rec- 
lama su tata tocante situacionnan cu a conduci na e mama pa bay laga 
nan. E tata no a tolera esald y aki e problema a termina den hincamento. 
Ambulance a presenta pa atende cu e yiu herida. 

E tata tambe ta herida, pero a bandona e sitio. Polis a haci un buskeda, 
pero sin resultado. Tabatin basta sanger n’e sitio, caminda recherche y 
departamento tecnico a cuminsa haci un investigacion. 



Cumana 76 
I Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Sin ninguna promesa de tu parte de que me 
gustaran tus recuerdos, te encargaste que cada 
instante compartido y vivido fuese memorable. 
Tus ocurrencias, ternura y fortaleza estan impreg- 
nadas en mi alma. 

Tus dias de vida me inspiraron a compartir con 
todos, cada segundo con tus ganas de luchar, con 
una sonrisa a traves del dolor. No lo prometiste, 
pero cumpliste con tu mision: que te recordara 
con una sonrisa seguida de un suspiro. 


RUBY ESTHER 
MORALES 
MARQUEZ 
de SIERRA 

*17 septiembre 1958 
-+04diciembre 2016 


Casa: 

Leonardo de Jesus Sierra 

Yiu: 

Ronald Sierra Morales 

Mama: 

Celia Maria Marquez Cubello 

Nietonan: 

Zael Sierra Morales 


Zaid Sierra Morales 

Ruman: 

John Edgar Morales Marquez 


Wilfrido Morales Marquez 
Fredy Morales Marquez 
Eduardo Jose Santana Marquez 
Jeackeline Paola Morales Marquez 

Y demas famia Acosta na Aruba y demas famia na 
Colombia. 

Rumannan y Pastor di Iglesia Rios de Agua Viva. 


Acto di despedida cu lo tuma lugar diamars 13 di 
December 2016 na Funeraria Aurora di 7:00pm - 
9:00pm Acto di cremashon lo tuma lugar e mesun 
dia. Despues di cremashon no ta ricibi bishita di 
condolencia na cas. 


Nos disculpa si den nos tristeza nos por a lubida 
algun famia. 


Nos disculpa si den nos tristesa nos por a lubida 
cualkier persona. 

Cel 


Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 

Cu honda pena, pero conforme cu boluntad di 
Dios nos 

ta anuncia fayecimento di 



Brigitte Robertine 
Trappenberg Hodge 

*08-10-1923 -+09-12-2016 
Na nomber di 

Casa: +Jose Trappenberg 

Yuinan: Lydia Dorer-Trappenberg & Peter Dorer 
Nietonan: Tanya Dorer 
Andy Dorer 

Henny Girigorie & Sherelle Nulkes 

Bisanietanan: Layla Amira Dorer 

Sherelle Girigorie 
Sellah Girigorie 
Ruman: Russil Kievits &famia 

Madeleine Duin &famia 
Amigo y conocirnan: Carlos & Claudine 

Albertus, famia Toppenberg, Wiliam & Carmen 
Philips, Famia Hodge, Hendril Girigorie, Paul Harms 
& famia, Yvette Tullock, Nandy Lo-Fo-Sang, 
Carreyna Lampe & famia, Shana Kroon, Anthony 
Trusty, Ludwina Wester, Evelyn De Cuba, Svenja 
Croes &famia, Karin Dorer, Famia Glueck. 

Special thanks to: Carol Dixon, Dr. Jones, Prudence 
Stewart. 

Ta invita pa asisti na acto di entiero diamars 13 di 
December 2016 for di 9'or pa 11 'or di mainta na 
Aurora Funeral Home despues pa Santana 
Katholico na Playa. 

Siman ta habri cu entregamento di e 
prome rapport pa aña escolar 201 6-201 7 

Mayornan di alumnonan 
di Colegio Arubano ta 
ricibi rapport e siman aki 

Despues di vakantie por bishita 
docentenan specific pa dialoga riba 
progreso di e studiantenan 

MANERA cu a invita mayornan desde algun dia pasa caba via 
email, e siman aki mayornan di studiantenan na Colegio Aruba ta 
bon bini pa ricibi e rapoort cerca e mentor di nan yiu. 

E mentor ta dedica extra tempo pa combersa cu e mayornan di e 
alumnonan cu tin mal resultado. 

Tambe lo presenta e plan di enfoke cu a bin dilanti durante e 
“rapportvergadering” entre e docentenan, e mentor y miembro di 
Rectorado. 

Ta bon pa enfatisa cu mayornan regularmente tin oportunidad pa 
topa docentenan di Colegio Arubano. Den luna di september, na 
comienso di cada aña escolar, Colegio Arubano ta habri su portanan 
pa ricibi mayornan di tur alumno, den un “anochi di introduccion”. 
Durante e anochi aki e mayornan ta cera conoci cu e mentor di nan 
yiu. E mayornan ta haya informacion necesario tocante e dinamica 
di e ldas di su yiu y e reglanan nobo di scol. 

E mentor ta duna informacion practico pa prepara pa e prome 
period di “toets”. 

Den caso di ciclo basico, na comienso di aña escolar, e mayornan 
di e alumnonan den Ciclo Basico 1 ta bini scol pa un presentacion 
di e materianan cu e alumno ta hayando. 

Den e caso specifico aki, riba dialuna y diamars ta entrega rapport 
pero ta sigui awor un “Anochi di Contacto Selectivo cu e Docente”. 
Pues despues di vakantie, mayornan ta bon bini na scol pa papia 
cu e docentenan cu ta duna e alumnonan les. Tur docente, mentor 
y miembronan di Rectorado lo ta presente na scol pa combersa cu 
mayornan. E mayornan mes ta selecta e docentenan cu e ta desea 
di papia cu ne. E docente y e mayor ta evalua e resultadonan di 
rapport y ta comunica tocante e trabou y actitud di e alumno. 

Atendencia na e anochinan di contacto y informacion ta un forma 
pa e mayornan demostra nan envolvimento cu scol. E cifranan ta 
demostra cu mas e alumno avansa den su añanan di estudio na 
Colegio Arubano, menos e atendencia di mayor na e anochinan di 
contacto ta. 

P. e. e atendencia di mayor di un alumno di Ciclo Basico 1 of 2 ta 
entre 90-95%. E atendencia di mayor di un alumno di VWO ta 
entre 70-75%. 

Den e ultimo añanan Colegio Arubano a trece cambio pa hisa e 
atendencia na e anochi di contacto cu e docentenan y haci esaki 
mas eficiente. E mayornan ta registra di antemano cerca e docente 
cu e ta desea di papia cu ne y e ta duna un orario di su preferencia. 
Colegio Arubano ta compila un lista di cita pa cada mayor y ta 
manda esaki adelanta pa nan. 


Educacion ta un triangulo forma dor di tres pia: E mayornan, e 
alumno y scol. Si un di e tres pianan cay, e trangulo complete lo 
cay tambe. Investigacion ta comproba cu tin un enlace entre e 
envolvimento di mayor cu scol y e prestacion di e yiu na scol. Mas 
envolvimento e mayor tin cu e estudio di su yiu, miho e prestacion 
di e yiu ta. 

E yiu tin miho chens pa pasa su añanan na scol sin retraso; ta atende 
scol mas frecuente; tin miho abilidad social y bon comportacion na 
scol; ta gradua y ta sigui su estudio avansa. 

Contacto ta un di medionan cu Colegio Arubano ta uza pa mehora 
e envolvimento di mayornan cu scol. Comunicacion ta e base di 
confiansa entre mayor y scol. 

Banda di e anochinan di contacto, Colegio Arubano tin un “leerling 
volgsysteem” cu tur mayor y alumno tin aceso na dj’e. Alci e mayor 
por sigui di hopi cerca, e atendencia na scol di nan yiu. 

Tambe e mayor por mira e cifranan y resultadonan. Colegio Arubano 
ta comunica via medio aki cu tur mayor. Tambe scol tin email adres 
di tur mayor unda nan ta ricibi informacion regularmente for di scol. 

Colegio Arubano ta percura di su banda pa guia e alumnonan y ta 
percura pa ofrece un ambiente di educacion optimal. E mentor ta 
e prome yama pa mantene e liñanan di contacto habri entre mayor 
y scol. 

Pa cada “jaarlaag” tambe tin un coordinador cu ta monitor e desa- 
royo di e alumnonan. 

Den e cuadro social, Colegio Arubano tin un zorgteam cu ta consisti 
di dos trahado social. 

Pa duna e guia pa escogencia di estudio tin un decanaat y tambe 
tin un team cu ta ofrece ayudo cu tarea di cas y desaroyo di abili- 
dadnan social. 

E envolvimento di mayor ta e compromiso y participacion active 
di parti di e mayornan cu e scol y cu e yiu. Por wordo expresa den 
diferente otro forma tambe: Participacion na trabou boluntario pa 
e scol, forma parti di un comision di e scol. 

Den e cuadro aki, Colegio Arubano ta corda tur mayor cu ta existi 
un comision di mayor. 

E comision aki ta envolvi di hopi cerca cu edesaroyonan na scol. 
E comision por haci hopi uzo di mas envolvimento di mayornan 
p’asina yuda na mehora aspectonan importante pa e alumnonan 
y Colegio Arubano. 

Por tuma contacto cu OCCA (OuderCommissie Colegio Arubano) 
na occa.colegio@gmail.com 

Pasa Pret cu Rotaract un bes mas cu un actividad 
exitoso pa tur mucha di nos comunidad 



DIADOMINGO dia 4 di december ultimo Rotaract Club of 
Aruba partner di Rotary Club of Aruba tabatin nan evento Pasa 
Pret cu Rotaract en cuadro di celebracion di Dia Universal di 
Derechonan di Mucha. 

E evento aki a tuma lugar riba parkinglot di Ling & Sons. E 
muchanan tabatin diferente wega pa hunga, na cada wega nan a 
haña un stempel den nan ‘paspoort’ y cada wega a tuma lugar na 
‘un otro pais’. 

Despues di hunga tur wega y haya tur e stempelnan gratis, e 
muchanan por a haña oportunidad pa pasa n’e grabbelton y haña 
un regalo. Banda di esaki nan por a participa pa gana diferente 
premio dor contesta preguntanan di sesosport. 

E muchanan a pasa pret y tur fondo recauda di e bar y cushina lo 
wordo duna na Stichting Sociale Fonds di Colegio Arubano. 
Rotaract Club of Aruba kier a gradici tur sponsor y boluntarionan 
cu haci e evento ald posibel. 

Tur medio di communicacion cu a yuda nos promove nos evento 
na comunidad. Danld na boso tur pa haci e proyecto aki un suma- 
mente exitoso. 

Premio di Mega Plus awe ta 2.450 miyon florin 

E premio di Mini Mega combina cu Mega Plus a yega e suma extra 
miyonario di 2.450 miyon florin. E sorteo ta tuma lugar awe nochi, 
pa 9or di anochi na Telearuba, Canal 13. 

E jackpot di Mini Mega y Mega Plus a yega 2.4 miyon florin na 
januari di 2015 y e ultimo biaha prome cu esey cu un jackpot di 
Mini Mega a yega e tremendo suma di 2.450 miyon florin, tabata 
na januari 2010. 

Lotto ta sumamente contento di por ofrece e premio aki na nos 
pueblo awe nochi, cu ta contribui pa medio di nan compra di Lotto 
na deporte di Aruba y cu esaki tambe na e desaroyo y bienestar di 
nos hobennan. 

Lotto ta premira un dia sumamente drulc awe. Como tal, E Loteria 
di Aruba y tur su rebendedonan ta invita bo pa cumpra nan num- 
bernan di Mini Mega y Mega Plus tempran caba p’asina evita para 
den rijnan largo den oranan di mas atardi. 

No keda for di e sorteo mas grandi aki na Aruba. Bishita bo re- 
bendedor tempran. Oficina di Lotto na Oranjestad y San Nicolaas 
ta habri tambe di tempran. Nos ta warda bo y ta desea bo tur sorto 
di suerte awe nochi. 

Meta di e fundacion ta pa organisa loteria, cambia bida di su hun- 
gadornan y na mes momento inverti den deporte local pa medio di 
donacionnan n’e comision di subsidio. 



Ganadonan di FTA su Rifa di 
Pasco por reclama nan premio 

FTA a tene ayera dialuna, 12 di december, su acostumbrado Rifa 
di Pasco. Esaki a tuma luga den Sede di FTA. Ganadonan segun 
e lista adhunto por bin reclama nan premio na oficina di FTA, 
entrante awe diamars, 13 di december, despues di l’or di merdia. 
E premio ta un certificado cu cual por bay haci compras na Save 
A Lot. Pa bin busca e certificado mester bin personalmente cu un 
identificacion (Rijbewijs, Paspoort of Cedula). 

Un apelacion special ta wordo haci na tur ganado pa tene cuenta 
cu lo siguiente: 

E certificado ta valido solamente pa uza na Save A Lot; 

E certificado ta valido te cu 31 di januari, 2017; 

Si perde e certificado, no por reclama un otro. 

Orario pa busca e certificado ta: 

Pa e siman aki entrante awe diamars, 13 di december, di l:30pm 
pa 4:30pm y di diaranson pa diabierna di 8:30am pa 1 l:30am y 
l:30pm pa 4:30pm. 

Otro siman lo ta di dialuna 19 di december te cu diahuebs 22 di 
december di 8:30am te cu 1 l:30am y l:30pm pa 4:30pm. 
Diabierna dia 23 di december di 8:30am te cu 1 l:30am. 

Den e ultimo siman di aña, por pasa di diamars 27 di december te 
cu diahuebs 29 di december di 8:30am te cu 11:30am y di 1:30pm 
pa 4:30pm 

Diabierna dia 30 di december di 8:30am te cu 1 l:30am. Entrante 
januari 2017 por busca e premio diamars dia 3 di januari te cu 
diabierna di8:30am pa 1 l:30am y l:30pm pa 4:30pm. 

Directiva di FTA ta felicita tur ganado y ta desea tur su miembronan 
un bon fin di 2016 y un bon comienso di 2017. 


Minister Yrausquin a gradici Corte Supremo 
durante di bishita di trabao 



DENHAAG - Minister Plenipotenciario Juan David Yrausquin 
a haci un bishita di trabao na Corte Supremo. Ald e mandatario 
a keda ricibi pa presidente di Corte Supremo Maarten Feteris y 
procurador general na Corte Supremo Jos Silvis. 

Minister Yrausquin a gradici Corte Supremo pa nan aporte na e 
estado di derecho di Aruba y tambe nan contribucion na e clima 
di inversion na Aruba. 

Corte Supremo ta e instituto di hurisdiccion mas halto na Hulanda 
pa caso civil, derecho penal y ley di belasting y e ta tambe pa 
casonan civil y derecho penal pa e paisnan Aruba, Corsou y Sint 
Maarten y e islanan Boneiro, Saba y Sint Eustatius. 

Aruba Bank cu anochi di aprecio pa tur Car y Motorcyde Dealers 



ARUBA Bank a tene un evento special dedica na tur Car y 
Motorcycle Dealers di nos isla pa gradici nan pa e sostene durante 
e aña ald. 

E evento a ser teni na Azia Lounge unda esnan presente a disfruta 
di un tremendo Happy Hour. Tabata tin presencia di tanto rep- 
resentantenan di e agencianan di auto y motorcycle kendenan a 
disfruta di un bunita anochi, un ambiente acogedor y entreteni- 
mento na encargo di e banda N’Fuzion. 

Durante e anochi aki a haci diferente rifa pa tur presente y como 
muestra di aprecio cada un di nan a ricibi un token special. 
Aruba Bank ta hopi contento cu e apoyo ricibi durante henter 
aña. Lo sigui traha hunto na 2017 di e mesun manera di semper. 

Parlamentario mr. Xiomara Maduro: 

Mocion unanime di Pnrlnmento riba dump no ta wordo respeta pa Gobierno 

DURANTE tratamento di Presupuesto 
2017 nos a presenta un mocion pa Gobi- 
erno atende cu e problematica di e dump na 
Parkietenbos dor di entrega na Parlamento 
dentro di un luna un plan di accion. 


Den e plan Gobierno mester mustra con lo 
atende y soluciona e problema di desperdicio 
di sushi na Parkietenbos y den e plan aki a 
urgi Gobierno pa ancra e papel di Serlimar 
den esaki p’asina brinda claridad y seguridad 
tambe na e empleadonan di Serlimar. 

E mocion a wordo aproba unanimamente 
pa Parlamento, pero Gobierno no ta respeta 
esald. 

Un luna a pasa y ningun plan a wordo 
presenta na Parlamento pa pueblo, e tra- 
hadornan di Serlimar y e habitantenan 
di Parkietenbos por sa con lo atende cu e 
problema di e dump, segun Parlamentario 
mr. Xiomara Maduro. 

Tira sushi mas pariba 

Te ainda Gobierno no a presenta ningun 
plan integral na Parlamento. Den prensa nos 
por a observa cu Minister Eman su solucion 
proponi ta pa djis pa bay basha e sushi des- 
tina pa e dump na e compania priva cu ta 
lceda mas pariba na Barcadera. 

E mandatario no a duna ningun detaye rib’e 
deal aki y no a indica tampoco ki conse- 
cuencia e deal aki tin pa e funcionamento 
di Serlimar. 

Banda di esaki, e habitantenan 
di Parkietenbos tambe a 
keda den scuridad, ya cu 
nan miho cu tur hende 
sa cu ora cu e compania 
mas pariba procesa y 
lcima sushi, un holor 
insoportabel ta wordo 
produci. Djis tira e 
sushi mas pariba pa 


nan tampoco ta un solucion drechi, e Par- 
lamentario a duna di conoce. 

Falta Pueblo respet 

Dor di no actua conforme e mocion unanime 
di Parlamento, Gabinete Eman ta falta re- 
spet pa Parlamento. Mas importante ta cu 
Gobierno ta falta respet asina na pueblo en 
general y specialmente na e trahadornan di 
Serlimar y e habitantenan di Parkietenbos. 
Ta 7 aña largo nan ta wardando riba un 
solucion structural y e Gobierno aki no a 
presenta ningun solucion pa e problema na 
dump, Parlamentario Maduro a mustra. 

Mas danio djis pa capricho y negligencia 

Nos mester remarca cu cada dia cu pasa cu 
no ta bin cu un plan structural pa e problema 


na dump, danio ta wordo haci. 

E ta inaceptabel cu tur e danio aki ta wordo 
haci na hende, flora, fauna y na un empresa 
nacional, djis pa un capricho di Minister 
Eman cu kier crea un monopolio pa procesa 
sushi pa su amigo di partido. E negligencia 
di e Gobierno aki no por keda sin wordo 
atendi y merece e rechaso total di e pueblo 
ald, Parlamentario mr. Xiomara Maduro a 
conclui. 

Parlamento di Aruba, den reunion publico dia 9 november 2016 


CONSIDERANOO CU 

• E problema di dump na Parkietenbos a yega proporcionnan sumamente molestioso y 
peligroso pa habitantenan di e bario; 

. E kimamento di sushi ta causando hopi molester pa e habitantenan y ta afectando 
nan salud; 

• Tin un veredicto di Core Europeo di Derecho Humano, EHRM 18 juni 2002, 
Sneryildiz t. Turkije, cu ta stipula cu gobiemo mester tuma medtda pa evita tur 
pcligcr pa e bida di hende, incluso ora ta trata di peliger relata na nos medio 
ambiente; 

• Ta necesario pa pone un paro mas pronto cu ta posibel na e kimamento di sushi rib 
dump cu ta causa asina tanto molester; 

• Parlamento kier ricibi un plan integral con gobiemo lo soluciona e problema di sus 
pa pais Aruba, den cual e papel di Serlimar ta wordo ancra, y cual lo brinda mas 
claridad y seguridad tambe na e empleadonan di Serlimar; 


Pa urgi gobiemo pa traha un plan di accion cu urgencia con lo atende cu e problema di 
desperdicio di sushi na Parkietenbos y presenta esaki dentro di un luna naParlamento. 

